cyanic-selkie/wikianc huggingface dataset:
ജപ്പാന്റെ ദേശീയപതാക
രൂപകല്പന
എന്നാൽ ജപ്പാന്റെ ദേശീയ പതാക ദേശീയ ഗാനം നിയമം പാസാക്കിയതോട്, ഈ അളവുകളിൽ വ്യത്യാസം വന്നു. പതാകയുടെ വീതി നീളം അനുപാതം 2:3 ആയി. ചുവന്ന ഗോളത്തിന്റെ സ്ഥാനം പതാകയുടെ ഒത്തമദ്ധ്യത്തിലേക്കാകി, ഗോളത്തിന്റെ വലിപ്പം പഴയപോലെത്തന്നെ തുടർന്നു. പശ്ചാത്തല നിറം വെള്ളയും ഗോളത്തിന്റെ നിറം ചുവപ്പും (紅色) ആണ്, എന്നിരുന്നാലും 1999-ലെ ഈ നിയമത്തിൽ ചുവപ്പ്, വെള്ള എന്നിവയുടെ ഏത് ഷേഡ് ആണ് ഉപയോഗിക്കേണ്ടത് എന്നതിൽ കൃത്യത ഉണ്ടായിരുന്നില്ല. ചുവപ്പ് "കടും വർണ്ണത്തിൽ" ആയിരിക്കണം എന്നൊരു സൂചനമാത്രമേ ഇത് നൽകിയിരുന്നുള്ളൂ.
അവലംബം
{{ വർഗ്ഗം:ഏഷ്യൻ രാജ്യങ്ങളുടെ ദേശീയ പതാകകൾ വർഗ്ഗം:ചെമപ്പും വെള്ളയും പതാകകൾ
കുറ്റപ്പുഴ
കേരളത്തിലെ പത്തനംതിട്ട ജില്ലയിലെ തിരുവല്ല താലൂക്കിലുള്ള ഒരു ഗ്രാമപ്രദേശമാണ് കുറ്റപ്പുഴ. (Kuttappuzha). തിരുവല്ല മുനിസിപ്പാലിറ്റിയുടെ ഭാഗമാണ് കുറ്റപ്പുഴ
റഫറൻസുകൾ
വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ വർഗ്ഗം:കേരളത്തിലെ ഗ്രാമങ്ങൾ
എം.ഒ. ജോസഫ്
ഒരു മലയാളചലച്ചിത്രനിർമ്മാതാവായിരുന്നു മഞ്ഞിലാസ് ജോസഫ് എന്ന '''എം.ഒ. ജോസഫ്'''. (1929 ജനുവരി 15 - 2016 ജനുവരി 8).27 ചിത്രങ്ങൾ നിർമ്മിച്ചിട്ടുണ്ട്. . മഞ്ഞിലാസ് എന്ന ഫിലിം നിർമ്മാണ സ്ഥാപനത്തിന്റെ ഉടമസ്ഥനായ മിസ്റ്റർ എം ഒ ജോസഫ്, ജോസഫ് മഞ്ഞില, മേരി ജോസഫ് എന്നീ ദമ്പതിമാരുടെ പ്രഥമ സന്താനമായി 15.1.1929 ൽ തൃശ്ശൂരിലാണ് ജനിച്ചത്. .
ബി എ യും ബി കോമും പാസ്സായ ശ്രീ ജോസഫ്, ശ്രീ ടി ഇ വാസുദേവന്റെ അസോസിയേറ്റഡ് പ്രൊഡ്യൂസേഴ്സിൽ എക്സിക്യൂട്ടീവായി സിനിമാരംഗത്തു പ്രവേശിച്ചു. അസോഷ്യേറ്റഡ്, ജയമാരുതി എന്നീ ബാനറുകളിൽ ശ്രീ. ടി.ഇ. വാസുദേവൻ 1967 വരെ നിർമ്മിച്ചിട്ടുള്ള എല്ലാ പണികളുടെയും അണിയറ ശില്പി എന്ന നിലയിൽ ജോസഫ് വഹിച്ചിട്ടുള്ള പങ്ക് സുപ്രധാനമാണ്. .
നിർമ്മാണരംഗത്തെ അതികായനായ ടി ഇ വാസുദേവന്റെ കീഴിൽ അങ്ങനെ ദീർഘ നാളത്തെ അനുഭവങ്ങളും അറിവുകളും കൊണ്ട് പാകപ്പെട്ടതിനു ശേഷം 1967-ൽ രണ്ട് സുഹൃത്തുക്കളുടെ സഹായത്തോടെ നവയുഗ പിക്‌ചേഴ്‌സ് എന്ന ചലച്ചിത്രനിർമ്മാണക്കമ്പനി ആരംഭിച്ചു. , പ്രേംനസീർ നായകനായ നാടൻ പെണ്ണ് എന്ന ചലച്ചിത്രമാണ് ആദ്യമായി നിർമ്മിച്ചത് ,. പിന്നീട് ഇതേ ബാനറിൽ 1968-ൽ തോക്കുകൾ കഥ പറയുന്നു എന്ന ചിത്രവും നിർമ്മിച്ചു. പിന്നീട് മഞ്ഞിലാസ് ഫിലിംസ് എന്ന സ്ഥാപനം സ്വന്തമായി ആരംഭിച്ചു. യക്ഷിയാണ് മഞ്ഞിലാസിന്റെ ആദ്യ ചിത്രം. 1985-ൽ പുറത്തിറങ്ങിയ പാറ എന്ന ചലച്ചിത്രമാണ് മഞ്ഞിലാസ് അവസാനമായി നിർമ്മിച്ചത്. നാടൻ പെണ്ണ് (1967), തോക്കുകൾ കഥപറയുന്നു (1968),യക്ഷി (1968), അടിമകൾ (1969), കടൽപ്പാലം (1969),വാഴ്‌വേ മായം (1970), അരനാഴിക നേരം (1970), അനുഭവങ്ങൾ പാളിച്ചകൾ (1971), ദേവി (1972), പുനർജന്മം (1972), ചുക്ക് (1973), ചട്ടക്കാരി (1974), ചുവന്ന സന്ധ്യകൾ (1975), പൊന്നി (1976), ഗുരുവായൂർ കേശവൻ (1977), കലിയുഗം (1973), മക്കൾ (1975), ലിസി (1976), അഗ്‌നിനക്ഷത്രം (1977),ഞാൻ ഞാൻ മാത്രം (1978), അണിയറ (1978), ഏഴു നിറങ്ങൾ (1979), ഇവർ (1980),പറങ്കിമല (1981), ഒടുക്കം തുടക്കം (1982), ഈണം (1983), പാറ (1985) തുടങ്ങിയവയാണ് മഞ്ഞിലാസിന്റേതായി പുറത്തുവന്ന പ്രധാന ചിത്രങ്ങൾ. ജനപ്രീതിക്കൊപ്പം കലാമൂല്യ വും ഉറപ്പുവരുത്തിയ സിനിമകളി ലൂടെ ഴുപതുകളിൽ മലയാള സിനിമയിൽ മാറ്റം സൃഷ്ടിച്ച നിർമാതാവായിരുന്നു മഞ്ഞിലാസ് ജോസഫ്. അടിമകൾ, കടൽപ്പാലം, വാഴ്വേ മായം, അര നാഴിക നേരം എന്നിവയാണ് മറ്റ് പ്രശസ്ത ചിത്രങ്ങൾ. ഇവയിൽ പലതും പല അവാർഡുകളും നേടിയിട്ടുണ്ട്. .
ശ്രീമതി കുഞ്ഞമ്മയാണ് ശ്രീ ജോസഫിന്റെ പത്നി.അഞ്ചു സന്താനങ്ങൾ ഉണ്ട്
2016 ജനുവരി 8 ന് അന്തരിച്ചു
അവലംബം
വർഗ്ഗം:മലയാളചലച്ചിത്രനിർമ്മാതാക്കൾ വർഗ്ഗം:1929-ൽ ജനിച്ചവർ വർഗ്ഗം:2016-ൽ മരിച്ചവർ
മോനാ ഹത്തും
ജീവിതരേഖ
ലെബനണിൽ ബെയ്റൂട്ടിൽ ഒളിവിൽ താമസിച്ചു കൊണ്ടിരുന്ന പാലസ്തീനിയൻ ക്രിസ്ത്യൻ ദമ്പതികളുടെ മകളായി 1952-ൽ ജനിച്ചു. മോനാ ഹത്തുമിനും ലെബനണിലെ ആഭ്യന്തര യുദ്ധത്തെ തുടർന്ന് യു.കെയിൽ ഒളിവിൽ കഴിയേണ്ടി വന്നു.
കൊച്ചി - മുസിരിസ് ബിനാലെ 2014 ൽ
ലഘുചിത്രം|മോനാ ഹത്തൂമിന്റെ അണ്ടർകറന്റ് പ്രതിഷ്ഠാപനം കാണുന്ന സന്ദർശകർ 2014 ൽ കൊച്ചി - മുസിരിസ് ബിനാലെയിൽ 'അണ്ടർകറന്റ്' എന്ന പ്രതിഷ്ഠാപനം പ്രദർശിപ്പിച്ചിരുന്നു. വയറുകൾ കൊണ്ട് കൂട്ടിയിണക്കിയ ലൈറ്റ് ബൾബുകൾ വൃത്താകൃതിയിൽ സജ്ജീകരിച്ചിട്ടുള്ള പ്രതിഷ്ഠാപനമായ അണ്ടർകറന്റിൽ മിന്നിമറയുന്ന ലൈറ്റുകൾ അപായത്തിന്റെ മുന്നറിയിപ്പ് തരുന്നു. ഒരുപക്ഷേ ഈ മുന്നറിയിപ്പ് കുഴിബോംബുകളെ കുറിച്ചാകാം, അല്ലെങ്കിൽ വളഞ്ഞു പുളഞ്ഞൊഴുകിയെത്തുന്ന ലാവാപ്രവാഹത്തെ ̄ കുറിച്ചാകാം. അണ്ടർകറണ്ടിനു പുറമെ 'റൂട്ട്‌സ് എപി' എന്ന കലാവിന്യാസവും മോന ഹത്തും ബിനാലെയിൽ ഒരുക്കിയിരുന്നു.
അഭിമുഖങ്ങൾ
Michael Archer, Phaidon Archer, M. Brett, G. De Zegher, C. ed., Mona Hatoum, Phaidon, Oxford, 1997
John Tusa, BBC
Janine Antoni, BOMB
പുറം കണ്ണികൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1952-ൽ ജനിച്ചവർ വർഗ്ഗം:പാലസ്തീനിയൻ കലാകാരന്മാർ വർഗ്ഗം:കൊച്ചി-മുസിരിസ് ബിനാലെ 2014 വർഗ്ഗം:ലെബനീസ് കലാകാരികൾ
ചുവന്നകിൽ
30 മീറ്ററോളം ഉയരം വയ്ക്കുന്ന ചുവന്നകിൽ ഇന്തോ-ബർമ്മയിലും പശ്ചിമഘട്ടത്തിലും നനവാർന്ന നിത്യഹരിത-അർദ്ധനിത്യഹരിതവനങ്ങളിൽ കാണുന്നു. . അകിൽ, ചന്ദനവേപ്പ്, കരടി, മലവേപ്പ് എന്നെല്ലാം പേരുകളുണ്ട്. ഇല പൊഴിക്കും വൃക്ഷമാണ്. തായ്‌ലാന്റിലെ ഫ്രാ(Phrae) സംസ്ഥാനത്തെ ദേശീയവൃക്ഷമാണ് ചുവന്നകിൽ. വിത്തുവഴിയാണ് വംശവർദ്ധന. മുറിച്ചമരത്തിനു ചുവട്ടിൽനിന്നും പുതിയചെടിമുളച്ചുവരും. മുറിച്ചയുടനെയുള്ള മരത്തിന് ഒരു സുഗന്ധമുണ്ട്. തടിയിൽ നിന്നും ഒരു പശ ഊറിവരാറുണ്ട്. മൂത്തകായ പൊട്ടുമ്പോൾ പുറത്തുവരുന്ന വിത്തുകൾക്ക് ചിറകുകളുണ്ട്.
ഗുണങ്ങൾ
ചുവപ്പുരാശിയുള്ള തടി അറുക്കാനും പണിയാനും എല്ലാം നല്ലതാണ്. സംഗീതോപകരണങ്ങൾ ഉണ്ടാക്കാൻ നല്ല തടിയാണ്. വിറകായും ഉപയോഗിക്കുന്നു. ഇലയിലും തടിയിലും ടാനിൻ അടങ്ങിയിട്ടുണ്ട്. വാഴയുടെയും പേരയുടെയും നാരകത്തിന്റെയുമെല്ലാം ഇടവിളയായി നട്ടുപിടിപ്പിച്ചുവരുന്നു. ഇലകൾക്കും തടിയ്ക്കും പൂക്കൾക്കുമെല്ലാം ഔഷധഗുണം കൂടാതെ ജൈവകീടനാശിനിയായും ഉപയോഗമുണ്ട്.
ഔഷധഗുണങ്ങൾ
എല്ലുപൊട്ടലിനും വയറിളക്കത്തിനും ചുവന്നകിൽ ഔഷധമാണ്. ഇലകൾക്കും പലവിധ ഔഷധഗുണമുണ്ട്. തിളപ്പിച്ച ഇല രക്തശുദ്ധിക്ക് ഉപയോഗിക്കുന്നു.
മറ്റു ഭാഷകളിലെ പേരുകൾ
Chittagong Wood, Indian Redwood • Hindi: चिकरासी Chikrasi • Manipuri: তাঈমৰেঙ Taimareng • Telugu: Kondavepa • Tamil: மலை வேப்பு Malei veppu • Kannada: Kalgarike • Malayalam: Suvannakil • Bengali: Chikrassi • Assamese: Boga-poma (ഇന്റർനെറ്റിലെ പലയിടത്തുനിന്നും ശേഖരിച്ച പേരുകളാണിവ, തെറ്റുകളുണ്ടായേക്കാം)
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ
ജി. ഗംഗാധരൻ നായർ
ഡോ.ജി.ഗംഗാധരൻ നായർ' (ജനനം: ഒക്ടോബർ 2, 1946) സംസ്കൃത പണ്ഡിതനും  സംസ്കൃത പ്രചാരണരംഗത്തെ മുൻനിരക്കാരനുമാണ്. സംസ്കൃത വ്യാകരണത്തിൽ പിഎച്ച്ഡിയും റഷ്യൻ, സംസ്കൃതം ഭാഷകളിൽ മാസ്റ്റർ ഓഫ് ആർട്സ് ബിരുദവും നേടിയിട്ടുണ്ട്. സംസ്കൃത കോളേജുകളിലും സർവ്വകലാശാലകളിലും പഠിപ്പിച്ചിട്ടുണ്ട.
ആദ്യകാല ജീവിതവും വിദ്യാഭ്യാസവും
സ്വാതന്ത്ര്യ സമര സേനാനിയും സംസ്കൃതത്തിലും നാടൻ വൈദ്യശാസ്ത്രത്തിലും പണ്ഡിതനുമായിരുന്ന വി.കെ.ഗോപാലപിള്ളയുടെ മകനായി 1946 ഒക്ടോബർ 2-ന് കേരളത്തിലെ വാഴൂരിലാണ് ജി.ഗംഗാധരൻ നായർ ജനിച്ചത്. ചട്ടമ്പിസ്വാമികളുടെ മഹാശിഷ്യനായ സ്വാമി വിദ്യാനന്ദ തീർഥപാദയിൽ നിന്ന് സംസ്കൃത വ്യാകരണത്തിന്റെ പരമ്പരാഗത വിദ്യാഭ്യാസം നേടി. തിരുവനന്തപുരത്തെ ഗവൺമെന്റ് സംസ്കൃത കോളേജിലും കേരള സർവ്വകലാശാലയിലും അദ്ദേഹത്തിന് ഓറിയന്റൽ, പാശ്ചാത്യ തരത്തിലുള്ള സംസ്കൃത വിദ്യാഭ്യാസം ഉണ്ടായിരുന്നു, പ്രത്യേകിച്ച് സംസ്കൃത വ്യാകരണത്തിലും ഭാഷാശാസ്ത്രത്തിലും. അതേസമയം, കേരള സർവകലാശാലയിലെ റഷ്യൻ ഡിപ്പാർട്ട്മെന്റിൽ നിന്ന് റഷ്യൻ ഭാഷയിലും സാഹിത്യത്തിലും മാസ്റ്റർ ഓഫ് ആർട്‌സ് ബിരുദം നേടി. എം. എച്ച്. ശാസ്ത്രിയുടെ കീഴിൽ അദ്ദേഹം പഠിച്ചു. വി. വെങ്കിടസുബ്രഹ്മണ്യ അയ്യർ, ആർ. കരുണാകരൻ എന്നിവരുടെ മാർഗനിർദേശപ്രകാരം ഉണാദി സൂത്രങ്ങളെക്കുറിച്ചുള്ള തന്റെ പ്രബന്ധത്തിന് അദ്ദേഹം പിഎച്ച്ഡി ബിരുദം നേടി.
ഔദ്യോഗിക ജീവിതം
കാലടി ശ്രീ ശങ്കരാചാര്യ സംസ്‌കൃത സർവ്വകലാശാലയിൽ പ്രൊഫസറും സംസ്‌കൃത വ്യാകരണ വിഭാഗം മേധാവിയും ആസൂത്രണ വികസന ഡയറക്ടറുമായിരുന്നു. കൊച്ചിൻ യൂണിവേഴ്സിറ്റി ഓഫ് സയൻസ് ആൻഡ് ടെക്നോളജിയുടെ സെനറ്റ് അംഗവും തിരുപ്പതിയിലെ രാഷ്ട്രീയ സംസ്കൃത സർവകലാശാലയുടെ സെനറ്റ് അംഗവുമായിരുന്നു. മധ്യപ്രദേശിലെ രേവയിലെ എ.പി. സിംഗ് യൂണിവേഴ്‌സിറ്റിയിലെ ഓറിയന്റൽ സ്റ്റഡീസ് ഫാക്കൽറ്റിയിൽ വിദഗ്ധ അംഗമായിരുന്നു. കൊൽക്കത്തയിലെ രബീന്ദ്ര ഭാരതി സർവകലാശാലയിലെ സംസ്‌കൃത വകുപ്പിന്റെ ഡിആർഎസ് പ്രോഗ്രാമിന്റെ ഉപദേശക സമിതിയിലെ യുജിസി നോമിനിയായിരുന്നു അദ്ദേഹം. കാലടിയിലെ ശ്രീ ശങ്കരാചാര്യ സംസ്‌കൃത സർവകലാശാലയുടെ സംസ്‌കൃത വ്യാകരണ ഫാക്കൽറ്റി ഡീൻ ആയിരുന്നു.. കൊച്ചിൻ സുകൃതീന്ദ്ര ഓറിയന്റൽ റിസർച്ച് ഇൻസ്റ്റിറ്റ്യൂട്ടിന്റെ അക്കാദമിക് കൗൺസിൽ ചെയർമാനും അതേ ഇൻസ്റ്റിറ്റ്യൂട്ടിന്റെ ജേണലിന്റെ എഡിറ്റോറിയൽ ബോർഡ് അംഗവുമാണ്. ഹെർമെന്യൂട്ടിക്കിന്റെ ഇന്ത്യൻ സിദ്ധാന്തങ്ങളെക്കുറിച്ച് അദ്ദേഹം വിപുലമായ ഗവേഷണം നടത്തിയിട്ടുണ്ട്. കൂടാതെ പുരാതന വ്യാഖ്യാനത്തെക്കുറിച്ചുള്ള പഠനങ്ങളിൽ അദ്ദേഹം വിലപ്പെട്ട സംഭാവന നൽകിയിട്ടുണ്ട്. നാരായണഭട്ടയിലെ നോൺ-പാണിനിയൻ സ്വാധീനത്തെക്കുറിച്ചുള്ള അദ്ദേഹത്തിന്റെ പ്രബന്ധം സംസ്‌കൃതത്തിലെ പാണിനിയൻ വ്യാകരണത്തിലേക്കുള്ള ബദൽ പാർഗ്മാറ്റിക് സമീപനങ്ങളെക്കുറിച്ചുള്ള വിപുലമായ പഠനമായി കണക്കാക്കപ്പെടുന്നു. 25 ഉദ്യോഗാർത്ഥികൾക്ക് പിഎച്ച്.ഡി. സംസ്കൃത പഠനത്തിന്റെ വിവിധ ശാഖകളിൽ ബിരുദം. നിരവധി കോളേജുകളിലും സർവകലാശാലകളിലും പഠിപ്പിക്കുകയും ഇന്ത്യയിലെ നിരവധി സർവകലാശാലകളിലെ അക്കാദമിക്, അഡ്മിനിസ്ട്രേറ്റീവ് കമ്മിറ്റികളിൽ സേവനമനുഷ്ഠിക്കുകയും ചെയ്തു. ഇപ്പോൾ ഇന്റർനാഷണൽ സംസ്‌കൃതം കൺസൾട്ടന്റായും കൊച്ചിയിലെ സുകൃതീന്ദ്ര ഓറിയന്റൽ റിസർച്ച് ഇൻസ്റ്റിറ്റ്യൂട്ടിലെ പ്രൊഫസർ. യു എസ്, ഇംഗ്ലണ്ട്, മറ്റ് രാജ്യങ്ങൾ എന്നിവിടങ്ങളിലെ വിദ്യാർത്ഥികൾക്കും പ്രൊഫഷണലുകൾക്കും സംസ്‌കൃത വ്യാകരണം (ഉയർന്ന ഗ്രന്ഥങ്ങൾ), ഉപനിഷത്തുകൾ, സൗന്ദര്യശാസ്ത്രം, വേദങ്ങൾ, അർത്ഥശാസ്ത്രം, ഭാഷാശാസ്ത്രം എന്നിവ പഠിപ്പിക്കുന്നു.
പുരസ്കാരങ്ങൾ/ബഹുമതികൾ
2014ൽ വിശ്വസംസ്കൃതപ്രതിഷ്ഠാനം പണ്ഡിതരത്നം പുരസ്കാരം നൽകി ആദരിച്ചു
2018 ൽ സംസ്കൃതപണ്ഡിതർക്കുള്ള രാഷട്രപതി പുരസ്കാരം
സ്റ്റാംഫോർഡ് ബ്രിഡ്ജ്
സ്റ്റാംഫോർഡ് ബ്രിഡ്ജ് പടിഞ്ഞാറൻ  ലണ്ടനിലെ ചെൽസി ബറോയോട് ചേർന്ന് സ്ഥിതിചെയ്യുന്ന ഫുൾഹാമിലെ ഒരു ഫുട്ബോൾ സ്റ്റേഡിയമാണ്. പ്രീമിയർ ലീഗ് ക്ലബ് ചെൽസിയുടെ ആസ്ഥാനമാണിത്. 40,343 ഇരിപ്പിട ശേഷിയുള്ള ഇത് 2022-23 പ്രീമിയർ ലീഗ് സീസണിലെ ഒമ്പതാമത്തെ വലിയ വേദിയും ഇംഗ്ലണ്ടിലെ പതിനൊന്നാമത്തെ വലിയ ഫുട്ബോൾ സ്റ്റേഡിയവുമാണ്.
അവലംബം
വർഗ്ഗം:ഇംഗ്ലണ്ടിലെ ഫുട്ബോൾ സ്റ്റേഡിയങ്ങൾ
ഇമ്പീരിയൽ ജപ്പാനീസ് നേവി
ഇമ്പീരിയൽ ജപ്പാനീസ് നേവി, 1868 മുതൽ 1945 വരെയുള്ള കാലഘട്ടത്തിൽ ജപ്പാൻ സാമ്രാജ്യത്തിനുവേണ്ടി സേവനമനുഷ്ടിച്ചിരുന്ന നാവികസേനയായിരുന്നു. രണ്ടാം ലോകമഹായുദ്ധസമയത്ത് ജപ്പാൻ കീഴടങ്ങിയതിനെത്തുടർന്ന് ഇതു പിരിച്ചുവിട്ടു. ഇമ്പീരിയൽ ജപ്പാനീസ് നേവിയെ പിരിച്ചുവിട്ടതിനുശേഷമാണ് ജപ്പാൻ മാരിടൈം സെൽഫ് ഡിഫൻസ് ഫോഴ്സ് (JMSDF) രൂപീകരിച്ചത്.
റോയൽ നേവി (യു.കെ.), യുണൈറ്റഡ് സ്റ്റേറ്റ്സ് നേവി (USN) എന്നിവയക്കുശേഷം 1920 ൽ ലോകത്തിലെ ഏറ്റവും വലിയ മൂന്നാമത്തെ നാവികസേനയായിരുന്നു ഇമ്പീരിയൽ ജപ്പാൻ നാവിക സേന. വിമാനവാഹിനിക്കപ്പലിൽ നിന്നു പറന്നുയരുന്ന വിമാനങ്ങളേയും അവയിൽനിന്നുള്ള ആക്രമണങ്ങളേയും ഇമ്പീരിയൽ ജപ്പാനീസ് എയർ സർവ്വീസ് പിന്തുണച്ചിരുന്നു. പസഫിക് യുദ്ധത്തിൽ പാശ്ചാത്യ സഖ്യകക്ഷികളുടെ മുഖ്യ എതിരാളിയായിരുന്നു അത്.
അവലംബം
വർഗ്ഗം:പേൾ ഹാർബറിലെ ആക്രമണം
പട്കായ് മലനിരകൾ
ഇന്ത്യയുടെ വടക്കു കിഴക്ക് ഭാഗത്തായി മ്യാൻമർ അതിർത്തിയിലേയ്ക്കു വ്യാപിച്ചുകിടക്കുന്ന മലനിരകളാണ് പട്കായ് മലനിരകൾ. പൂർവ്വാചൽ എന്ന പേരിലും ഇത് അറിയപ്പെടുന്നു. പട്കായ്, ഗ്രാരോ-കാസി-ജയന്തിയ,ലുഷായ് എന്നീ മൂന്നു മലനിരകൾ ഇതിൽ ഉൾപ്പെട്ടുവരുന്നുണ്ട്.
ബാഹ്യ ലിങ്കുകൾ
വർഗ്ഗം:ഇന്ത്യയിലെ പർവ്വതങ്ങൾ
സോഷ്യലിസ്റ്റ് ജനത (ഡെമോക്രാറ്റിക്)
ജനതാ ദൾ (എസ്.) എന്ന കക്ഷിയിൽ നിന്ന് വിഘടിച്ചുണ്ടായ പാർട്ടിയാണ് സോഷ്യലിസ്റ്റ് ജനത (ഡെമോക്രാറ്റിക്) അഥവ എസ്.ജെ.ഡി.. കേരളത്തിൽ ഐക്യജനാധിപത്യ മുന്നണിയോടൊപ്പമാണ് ഈ കക്ഷി നിലയുറപ്പിച്ചിട്ടുള്ളത്.
ചരിത്രം
സി.പി.ഐ. (എം) എന്ന കക്ഷിയുടെ നേതൃത്വത്തിലുള്ള ഇടതു ജനാധിപത്യ മുന്നണിയുടെ ഭാഗമായിരുന്നു ജനതാദൾ (എസ്) എന്ന കക്ഷിയുടെ കേരള ഘടകം. 2008-ൽ സി.പി.ഐ. (എം), ജനതാദൾ (എസ്) എന്നീ കക്ഷികൾ തമ്മിലുള്ള ബന്ധത്തിൽ പ്രശ്നങ്ങളുണ്ടാകാൻ തുടങ്ങി. 2009-ലെ ലോകസഭാ തിരഞ്ഞെടുപ്പിൽ കോഴിക്കോട് പാർലമെന്റ് മണ്ഡലത്തിൽ സ്ഥാനാർത്ഥിയെ നിർത്താൻ ജനതാദളിനെ (എസ്) അനുവദിക്കുന്നതിൽ സി.പി.ഐ. (എം) താല്പര്യക്കുറവ് കാട്ടിയതോടെ പ്രശ്നം വഷളായി. എം.പി. വീരേന്ദ്രകുമാർ തലപ്പത്തുള്ള മാതൃഭൂമി പത്രം സി.പി.ഐ. (എം) സെക്രട്ടറി പിണറായി വിജയനെതിരേ ലാവലിൻ കേസുമായി സംബന്ധിച്ച വാർത്തകൾ പ്രസിദ്ധീകരിച്ചതും അകൽച്ചയ്ക്ക് കാരണമായിരുന്നു. 2010 ഓഗസ്റ്റ് 7-ന് ജനതാദൾ (സെക്യുലാർ) കക്ഷിയിൽ പെട്ട ധാരാളം പ്രവർത്തകർ പാർട്ടി വിട്ട് എം.പി. വീരേന്ദ്രകുമാറിനൊപ്പം സോഷ്യലിസ്റ്റ് ജനത (ഡെമോക്രാറ്റിക്) കക്ഷി രൂപീകരിക്കുകയും ഐക്യ ജനാധിപത്യ മുന്നണിയെ പിന്തുണയ്ക്കാൻ തീരുമാനമെടുക്കുകയും ചെയ്തു.
എസ്.ജെ.ഡി - ജെ.ഡി.യു. ലയനം
എം.പി. വിരേന്ദ്രകുമാറിന്റെ നേതൃത്വത്തിലുണ്ടായിരുന്ന സോഷ്യലിസ്റ്റ് ജനത ഡെമോക്രാറ്റിക് പാർട്ടി ജനതാദൾ (യു.)വിൽ 2014 ഡിസംബർ 28-ന് തൃശ്ശൂർ തേക്കിൻകാട് മൈതാനത്ത് വെച്ച് നടന്ന റാലിയോടെ ലയിച്ചു. ജനതാദൾ യുനൈറ്റഡിന്റെ സംസ്ഥാന പ്രസിഡന്റായി എം.പി. വീരേന്ദ്രകുമാറിനെ തിരഞ്ഞെടുക്കുകയും ചെയ്തു.
പുറത്തേയ്ക്കുള്ള കണ്ണികൾ
വർഗ്ഗം:കേരളത്തിലെ രാഷ്ട്രീയകക്ഷികൾ
വാഴ്‌വേ മായം
മഞ്ഞിലാസിനു വേണ്ടി എം.ഓ ജൊസഫ് 1970-ൽ നിർമിച്ച മലയാളചലച്ചിത്രമാണ് വാഴ്‌വേ മായം. വിമലാ റിലീസാണ് ഈ ചിത്രം വിതരണം ചെയ്തത്.
പുറത്തേക്കുള്ള കണ്ണികൾ
]]
വർഗ്ഗം:1970-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:കെ.എസ്. സേതുമാധവൻ സംവിധാനം ചെയ്ത ചലച്ചിത്രങ്ങൾ വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ വർഗ്ഗം:എം. ഒ ജോസഫ് നിർമ്മിച്ച ചലച്ചിത്രങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:[[വർഗ്ഗം:വയലാർ -ദേവരാജൻ ഗാനങ്ങൾ വർഗ്ഗം:വയലാറിന്റെ ഗാനങ്ങൾ വർഗ്ഗം:എം.എസ്. മണി ചിത്രസംയോജനം നടത്തിയ മലയാളചലച്ചിത്രങ്ങൾ വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
അംഗവൈകല്യം
thumb|അന്താരാഷ്ട്ര ചിഹ്നം thumb|200px|right|സയാമീസ് ഇരട്ടകൾ
അവയവങ്ങൾ പൂർണവളർച്ച പ്രാപിക്കാത്തതുകൊണ്ടോ ഛേദിക്കപ്പെടുന്നതുകൊണ്ടോ രോഗഫലമായോ ശരീരത്തിനുണ്ടാകുന്ന രൂപവൈകല്യത്തെയാണ് അംഗവൈകല്യം എന്നു് പറയുന്നത്. ഇത് ഒന്നോ അതിലധികമോ അവയവങ്ങളെ ബാധിക്കാം.
രൂപവൈകല്യങ്ങളെ പ്രധാനമായി രണ്ടായി തരംതിരിക്കാം.
ജൻമനായുള്ള രൂപവൈകല്യങ്ങൾ
ജൻമനായുള്ള ചില പ്രധാന രൂപവൈകല്യങ്ങളുടെ വിവരണം താഴെ ചേർക്കുന്നു.
ഒട്ടിച്ചേർന്ന ഇരട്ടക്കുട്ടികൾ
ഒട്ടിച്ചേർന്ന ഇരട്ടകുട്ടികളുടെ മുൻഭാഗമോ പിൻഭാഗമോ പൂർണമായോ ഭാഗികമായോ ഒട്ടിച്ചേർന്നിരിക്കാം. ഇങ്ങനെയുള്ള ഇരട്ടകുട്ടികളെ സയാമീസ് ഇരട്ടകൾ (Conjoined twins) എന്നു പറയുന്നു. ശരീരത്തിനുള്ളിലെ അവയവങ്ങൾ രണ്ടു കുട്ടികൾക്കും വെവ്വേറെയുണ്ടെങ്കിൽ ഈ കുട്ടികളെ ശസ്ത്രക്രിയ ചെയ്തു വേർപെടുത്താവുന്നതാണ്. ചിലപ്പോൾ പ്രധാനപ്പെട്ട ശരീരാവയവങ്ങൾ രണ്ടു കുട്ടികൾക്കുംകൂടി ഒന്നുമാത്രമേ കാണുകയുള്ളു. ഇങ്ങനെയുള്ള ഇരട്ടക്കുട്ടികൾക്ക് വെവ്വേറെയുള്ള ജീവിതം അസാധ്യമാണ്.
അനെൻസെഫാലി
തലയോടിന്റെ മുകൾഭാഗം ഇല്ലാതിരിക്കുകയും തലച്ചോറ് വളർച്ച പ്രാപിക്കാതിരിക്കുകയും ചെയ്യുന്ന മാരകമായ ഒരു രൂപവൈകല്യമാണിത്. ഇതിനെ അനെൻസെഫാലി (Anen-cephaly) എന്നാണ് ഇതിനെ അറിയപ്പെടുന്നത്.
ക്രേനിയോബൈഫിഡം
തലയോടിലെ എല്ലുകൾ പൂർണമായി യോജിക്കാതിരിക്കുന്ന ഒരു അവസ്ഥയക്കാണ് ക്രേനിയോബൈഫിയം (Craniobifidum). തലയോടിലെ വിടവിൽ കൂടെ തലച്ചോറ് പുറത്തേക്ക് തള്ളിവരികയും ചെയ്യാറുണ്ട്. തലച്ചോറിന്റെ ബാഹ്യാവരണം മാത്രം പുറത്തേക്കു തള്ളിയാൽ അതിന് മെനിൻജോസീൽ (meningocele) എന്നും, തലച്ചോറിന്റെ ഭാഗം കൂടിയുണ്ടെങ്കിൽ അതിന് മെനിൻജോഎൻസെഫലോസീൽ (Meningoence-phalocele) എന്നും പറയുന്നു.
സ്പൈനാ ബൈഫിഡാ
കശേരുക്കളുടെ പിൻഭാഗം യോജിക്കാതിരിക്കുന്ന അവസ്ഥയ്ക്ക് സ്പൈനാ ബൈഫിഡാ (Spina bifida) എന്നു പറയുന്നു. ഇത് ഒന്നോ അതിലധികമോ കശേരുക്കളെ ബാധിക്കാവുന്നതാണ്. ഈ വിടവിൽക്കൂടി തലച്ചോറിന്റെ ആവരണം പുറത്തേക്കുവരാവുന്നതാണ് (meningocele). കൂടുതൽ മാരകമായ അവസ്ഥകളിൽ സുഷ്മ്നെതന്നെ പുറത്തേക്ക് വരികയും (myelocele) ചെയ്യും.
ഹൈഡ്രോസെഫാലസ്
മസ്തിഷ്കമേരുദ്രവത്തിന്റെ (Cerebrospinal fluid) ശരിയായ സംക്രമണത്തിനു തടസ്സം നേരിടുമ്പോൾ ഹൈഡ്രോസൈഫാലസ് (Hydrocephalus) എന്ന വൈകല്യം ഉണ്ടാകുന്നു. സാധാരണയായി ഈ തടസ്സം അക്വിഡക്റ്റ് ഒഫ് സിൽവിയസിൽ (Aqueduct of silvius) ആണ് ഉണ്ടാക്കുന്നത്. കുട്ടിയുടെ തല വളരെ വലുതാവുകയും കണ്ണുകൾ കുഴിഞ്ഞിരിക്കുകയും ചെയ്യുന്നത് ഇതിന്റെ ലക്ഷണങ്ങളാണ്.
മാർഫൻസ് സിൻഡ്രോം
അസ്ഥി, കണ്ണ്, ഹൃദയം, രക്തക്കുഴലുകൾ എന്നീ അവയവങ്ങളിൽ വൈകല്യങ്ങൾ ഉളവാക്കുന്ന മാർഫൻസ് സിൻഡ്രോം (Marfan's syndrome) ജനിതകരോഗത്തെപറ്റി ആദ്യമായി വിവരിച്ചത് മാർഫൻ എന്ന ശാസ്ത്രജ്ഞനാണ് (1896). ഉയരംകൂടിയ ശരീരപ്രകൃതി, നീളംകൂടിയ കൈകാലുകൾ, മാംസപേശികളുടെ ശക്തിക്കുറവ്, കണ്ണിലെ കാചത്തിന്റെ സ്ഥാനംതെറ്റൽ, വലിയ രക്തധമനികളിൽ വീക്കം ഇവയാണ് ഈ രോഗത്തിന്റെ ലക്ഷണങ്ങൾ.
ഹൃദയവൈകല്യങ്ങൾ
ഹൃദയത്തിലെ അറകളെ തമ്മിൽ വേർതിരിക്കുന്ന ഭിത്തിയിൽ വിടവുണ്ടാകുക (inter-artrial and inter-ventricular septal defects), പ്രധാന രക്തധമനികളുടെ ഉദ്ഭവത്തിൽ വ്യത്യാസമുണ്ടാകുക (transposition of great vessels), ഗർഭസ്ഥശിശുവിലുള്ള ഡക്റ്റസ് ആർടീരിയോസസ് എന്ന രക്തധമനി ജനനശേഷം അപ്രത്യക്ഷമാകാതിരിക്കുക (patent ductus arteriosis), മഹാധമനിയുടെ ഒരു ഭാഗം ചുരുങ്ങിയിരിക്കുക (coarctation of the Aorta), ഹൃദയത്തിലെ വാൽവുകളുടെ എണ്ണത്തിലോ സ്ഥാനത്തിനോ വ്യത്യാസമുണ്ടാകുക എന്നിവയാണ് ഹൃദയത്തെ ബാധിക്കുന്ന പ്രധാന വൈകല്യങ്ങൾ.
അസ്ഥിവൈകല്യങ്ങൾ
എല്ലുകളുടെ വളർച്ചയിലുള്ള അപാകതകൊണ്ട് എല്ലുകൾ വേഗം പൊട്ടിപ്പോകുന്ന ഓസ്റ്റിയോജെനിസിസ് ഇംപെർഫെക്റ്റ(Osteogenisis imperfecta)യും അക്കോൺഡ്രോപ്ളാസിയ(Achondroplasia)യും ആണ് പ്രമുഖ ജന്മസിദ്ധ അസ്ഥിവൈകല്യങ്ങൾ. അക്കോൺഡ്രോപ്ളാസിയ സ്ത്രീകളിലാണ് കൂടുതലായി കണ്ടുവരുന്നത്. എല്ലുകളുടെ വളർച്ചയെ ബാധിക്കുന്ന ഒരു വൈകല്യമാണ് ഇത്. കൈകാലുകൾ വളരെ ചെറുതായിരിക്കുക, തല കൈകാലുകളെ അപേക്ഷിച്ചു വലിപ്പം കൂടിയിരിക്കുക, മൂക്കു പതിഞ്ഞിരിക്കുക ഇവയാണ് പ്രധാന ലക്ഷണങ്ങൾ.
കൈകാലുകളുടെ വളർച്ചയിൽ വേറെയും പല വൈകല്യങ്ങളും ഉണ്ടാകാം. ജന്മനാൽ ഒന്നോ അതിലധികമോ കൈകാലുകൾ ഇല്ലാതിരിക്കുന്ന അവസ്ഥയ്ക്ക് എമീലിയ (Amelia) എന്നും കാലുകൾ രണ്ടും ഒട്ടിച്ചേർന്നിരിക്കുന്ന അവസ്ഥയ്ക്ക് സിരോണോമീലിയ (Sironomelia) എന്നും പറയുന്നു. രണ്ടു കാലുകൾക്കുപകരം നടുവിൽ ഒരു കാൽ മാത്രം ഉണ്ടായിരിക്കുന്ന സ്ഥിതിവിശേഷമാണ് മോണോമീലിയ (Monomelia). പോളീഡാക്റ്റിലി
പാദങ്ങൾ വളഞ്ഞിരിക്കുന്ന അവസ്ഥയ്ക്ക് ടാലിപസ് (Talipes) എന്നു പറയുന്നു. ഇതു പലവിധത്തിൽ ഉണ്ടാകാവുന്നതാണ്. സിൻഡാക്റ്റിലി
കൈകളിലോ കാലുകളിലോ സാധാരണയിൽ കൂടുതൽ വിരലുകളുണ്ടാകുന്ന പോളിഡാക്റ്റിലി വളരെ സാധാരണയായി കണ്ടുവരുന്ന ഒരു വൈകല്യമാണ്. ഒരു അഭംഗിക്കു കാരണം എന്നതിൽ കവിഞ്ഞ് ഇതിനു വലിയ പ്രാധാന്യമില്ല. വിരലുകൾ തമ്മിൽ യോജിച്ചിരിക്കുന്ന അവസ്ഥയ്ക്ക് സിൻഡാക്റ്റിലി എന്നു പറയുന്നു. വിരലുകളുടെ പ്രവർത്തനത്തെ ഇത് സാരമായി ബാധിക്കും. കുറുകിയ കൈകാൽവിരലുകൾ ഉണ്ടാകുന്ന ബ്രാക്കി ഫലാൻജി മറ്റൊരു സാധാരണ വൈകല്യമാണ്.
ദഹനേന്ദ്രിയവൈകല്യങ്ങൾ
അന്നനാളത്തിന്റെയോ കുടലിന്റെയോ ഏതെങ്കിലും ഭാഗം പൂർണ വളർച്ച പ്രാപിക്കാതിരിക്കാറുണ്ട്. ഇതിന് അട്രീസിയ (Atresia) എന്നു പറയുന്നു. കടിഞ്ഞൂൽ കുട്ടികളിലുണ്ടാകുന്ന ഒരു വൈകല്യം ആമാശയത്തിന്റെ ഒരു ഭാഗം ചുരുങ്ങിപ്പോകുക എന്നതാണ് (congenital pyloric stenosis). എപ്പോഴുമുള്ള ഛർദി ഇതിന്റെ ഒരു പ്രധാനലക്ഷണമാണ്. വൻകുടലിന്റെ ഒരു ഭാഗം വളരെ വലുതായിരിക്കുന്ന അവസ്ഥയ്ക്ക് മെഗാകോളൻ (megacolon) എന്നു പറയുന്നു. ഇതും ജൻമനാ ഉണ്ടാകുന്ന ഒരു വൈകല്യമാണ്. ഗർഭസ്ഥശിശുവിലെ വിറ്റെലോ-ഇന്റസ്റ്റൈനൽ ഡക്ട് (vitello-Intestinal duct) ജനിച്ചതിനുശേഷവും അപ്രത്യക്ഷമാകാതിരുന്നാൽ മെക്കൽസ്ഡൈവേർട്ടിക്കുലം (Meckel's diverticulam) എന്ന വൈകല്യം ഉണ്ടാകുന്നു. സാധാരണയായി കണ്ടുവരുന്ന മറ്റൊരു ദഹനേന്ദ്രിയവൈകല്യമാണ് മലദ്വാരം അടഞ്ഞിരിക്കുന്ന അവസ്ഥ (Imperforate anus).
വൃക്കകളുടെ വൈകല്യങ്ങൾ
ചില കുട്ടികളിൽ വൃക്കകൾ രണ്ടും ഒന്നിച്ചു കൂടിയിരിക്കുന്നതായി കാണാം. ഇതിനെ ഹോഴ്സ് ഷൂ കിഡ്നി (horse shoe kidney) എന്നു പറയുന്നു. ഒരു വൃക്കയിൽനിന്നും ഒന്നിലധികം മൂത്രക്കുഴലുകൾ ഉദ്ഭവിക്കുന്നതാണ് വേറൊരു വൈകല്യം. മൂത്രാശയം പുറത്തേയ്ക്കു കാണുന്ന അവസ്ഥയ്ക്ക് എക്ടോപിയ വെസിക്ക (ectopia vesica) എന്നു പറയുന്നു.
കണ്ണ്, വായ ഇവയുടെ വൈകല്യങ്ങൾ
കണ്ണുകൾ ഇല്ലാതിരിക്കുക, ചെറുതായിരിക്കുക, കണ്ണിന്റെ കാചം വെളുത്തിരിക്കുക, കൺപോളകളില്ലാതിരിക്കുക ഇവയാണ് കണ്ണിനെ ബാധിക്കുന്ന വൈകല്യങ്ങൾ. ചുണ്ടുകൾക്കുണ്ടാകുന്ന ഒരു പ്രധാന വൈകല്യമാണ് മുയൽച്ചുണ്ട് (മുച്ചിറി). ഗർഭസ്ഥശിശുവിൽ അഞ്ചുഭാഗങ്ങളായി രൂപംപ്രാപിക്കുന്ന മുഖത്തിന്റെ ചില ഭാഗങ്ങൾ തമ്മിൽ കൂടിച്ചേരാതെവരുമ്പോഴാണ് മുയൽച്ചുണ്ട് ഉണ്ടാകുന്നത്. ഒരു വശത്തു മാത്രമായോ രണ്ടു വശത്തുമായോ ഈ വൈകല്യം ഉണ്ടാകാം. മുച്ചിറിയുടെ പിളർപ്പു പൂർണമായോ അല്പമായോ ഉണ്ടാകാവുന്നതാണ്. പൂർണമായ പിളർപ്പുള്ള കുട്ടികളുടെ മൂക്ക് പരന്നും നാസികാദ്വാരം വായോടുചേർന്നും ഇരിക്കും. ഇങ്ങനെയുള്ള പല കുട്ടികളുടെയും അണ്ണാക്കും പിളർന്നിരിക്കും (Cleft Palate). ഇവർ ആഹാരം കഴിക്കുമ്പോൾ അതിലൊരംശം മൂക്കിൽകൂടി പുറത്തേക്കു വരിക സാധാരണയാണ്. വായുടെ വലിപ്പം അധികമാകുക, നാക്കിന്റെ അടിഭാഗം വായുമായി കൂടിച്ചേരുക (tongue tie) ഇവയാണ് വായിൽ ഉണ്ടാകാറുള്ള വൈകല്യങ്ങൾ.
വൈകല്യകാരണങ്ങൾ. ജൻമനായുള്ള വൈകല്യങ്ങളുടെ കാരണങ്ങൾ പലതാണ്. ഇവയെ രണ്ടായി തരംതിരിക്കാം.
ജീനുകളിലുണ്ടാകുന്ന വ്യതിയാനംകൊണ്ട് ഉണ്ടാകുന്നവ
കൈയിലോ കാലിലോ സാധാരണയിൽ കൂടുതൽ വിരലുകൾ ഉണ്ടാകുക, വിരലുകൾ തമ്മിൽ യോജിച്ചിരിക്കുക, നീളം കുറഞ്ഞ വിരലുകൾ ഉണ്ടാകുക, മാർഫൻസ് സിൻഡ്രോം, അക്കോൺഡ്രോപ്ളാസിയ ഇവ ഇതിനുദാഹരണങ്ങളാണ്.
ഭ്രൂണത്തിന്റെ ചുറ്റുമുള്ള പരിതഃസ്ഥിതിയിലുണ്ടാകുന്ന മാറ്റങ്ങൾ
അമ്മയുടെ പ്രായം ഒരു പ്രധാന ഘടകമാണ്. ജൻമനായുള്ള വൈകല്യങ്ങൾ വളരെ പ്രായം കുറഞ്ഞതും പ്രായം കൂടിയതുമായ സ്ത്രീകളുടെ കുട്ടികളിലാണ് കാണുന്നത് (അതായത് 15 വയസ്സിനു താഴെയും 40 വയസ്സിനു മുകളിലും). ഡൌൺസ് സിൻഡ്രോം ഇതിനൊരുദാഹരണമാണ്. ഗർഭസമയത്ത് അമ്മയ്ക്കുണ്ടാകുന്ന രോഗങ്ങൾ ആണ് മറ്റൊന്ന് ഇതിൽ പ്രധാനപ്പെട്ടത് ജർമൻ മീസിൽസ് (German measles) എന്ന വൈറസ്രോഗമാണ്. ഗർഭമുണ്ടായി ആദ്യത്തെ 3 മാസത്തിൽ ഈ രോഗമുണ്ടാവുകയാണെങ്കിൽ ഹൃദയം, കണ്ണ്, മൂക്ക്, ചെവി, പല്ല് ഇവയുടെ വൈകല്യങ്ങൾ കുട്ടികളിലുണ്ടാകുന്നു. ഇതു കൂടാതെ മറ്റു പല വൈറസ്രോഗങ്ങളും ജൻമനായുള്ള വൈകല്യങ്ങൾക്ക് കാരണമായി പറയാറുണ്ട്. ചികിത്സയ്ക്കായോ മറ്റു വിധത്തിലോ ഗർഭിണികൾ ഏല്ക്കുന്ന അണുപ്രസരം കുട്ടികളിൽ അംഗവൈകല്യം ഉണ്ടാക്കുന്നതിന് കാരണമാണ്. ഗർഭിണികൾ അനാവശ്യമായി എക്സ്റേപരിശോധനയ്ക്കു വിധേയരാകരുത് എന്നു പറയുന്നത് ഇതുകൊണ്ടാണ്. ഹിരോഷിമ, നാഗസാക്കി എന്നീ നഗരങ്ങളിൽ അണുബോംബിൽനിന്നുമുള്ള അണുപ്രസരമേറ്റ സ്ത്രീകളുടെ കുട്ടികളിൽ അംഗവൈകല്യങ്ങൾ സാധാരണയിൽ കൂടുതൽ കാണുന്നു. സ്ത്രീകൾ ഗർഭകാലത്ത് ഔഷധങ്ങൾ, മയക്കുമരുന്നുകൾ ഇവ കഴിക്കുന്നത് കുട്ടികളിൽ അംഗവൈകല്യം ഉണ്ടാകുന്നതിനു കാരണമാകുന്നു. ഉദാഹരണം താലിഡോമൈഡ് (Thali-domide) എന്ന ഔഷധമാണ്. ഇതു വളരെ വികൃതമായ വൈകല്യങ്ങൾക്ക് (ഉദാ. കൈകാലുകളില്ലാത്ത കുട്ടികൾ) കാരണമാകാം. എൽ.എസ്.ഡി. (L.S.D), മരിജുവാന (Marijuana) എന്നിവ പതിവായി ഉപയോഗിക്കുന്ന സ്ത്രീകളുടെ കുട്ടികളിൽ ശരീരവൈകല്യങ്ങൾ കൂടുതലായി കണ്ടുവരുന്നു.
അമ്മയുടെ രക്തത്തിലെ ഓക്സിജൻ അമിതമായി കൂടുകയോ കുറയുകയോ ചെയ്യുന്ന അവസ്ഥ ജൻമനായുള്ള വൈകല്യങ്ങൾക്ക് കാരണമാകുന്നു. ഗർഭിണിയുടെ ആഹാരത്തിലെ മാംസ്യത്തിന്റെയും ജീവകങ്ങളുടെയും കുറവ് കുട്ടികളിൽ അംഗവൈകല്യം ഉണ്ടാകുന്നതിനുള്ള മറ്റൊരു കാരണമായി പറയാറുണ്ട്.
ജനനാനന്തരം ഉണ്ടാകുന്ന വൈകല്യങ്ങൾ
കുഷ്ഠം, സിഫിലിസ് ഇവയാണ് അംഗവൈകല്യത്തിനു നിദാനമായ പ്രധാനരോഗങ്ങൾ. കുഷ്ഠരോഗം മൂലം കൈകാലുകളുടെ വിരലുകൾ അടർന്നുപോകുകയോ കൈകാലുകൾക്കോ മൂക്കിനോ വൈകല്യങ്ങൾ ഉണ്ടാവുകയോ ചെയ്യാം. സിഫിലിസ് എന്ന രോഗംകൊണ്ട് പല്ലുകൾ, മൂക്ക്, അസ്ഥികൾ ഇവയ്ക്കു വൈകല്യങ്ങൾ ഉണ്ടാകാം. തീപ്പൊള്ളൽ അംഗവൈകല്യത്തിനുള്ള മറ്റൊരു പ്രധാന കാരണമാണ്. തീപ്പൊള്ളൽകൊണ്ടുണ്ടാകുന്ന പരുക്കുകൾ ഉണങ്ങുമ്പോൾ പൊള്ളലേറ്റ ശരീരഭാഗങ്ങൾ ചുരുങ്ങി വികൃതമായിത്തീരുന്നു.
സൌന്ദര്യവർദ്ധനവിനുവേണ്ടിയും മതപരമോ ആരോഗ്യപരമോ ആയ കാരണങ്ങൾക്കു വേണ്ടിയും ശിക്ഷാസമ്പ്രദായം എന്ന നിലയിലും അംഗവൈകല്യം വരുത്താറുണ്ട്. അംഗവികലനം ഒരു ശിക്ഷയായി പല നിയമപദ്ധതികളും അംഗീകരിച്ചിരുന്നു. കളവിന് കൈ വെട്ടിക്കളയുക, കണ്ണു കുത്തിപ്പൊട്ടിക്കുക, ചില ദുഷ്കർമങ്ങൾക്ക് വിരൽ ചെത്തിക്കളയുക, ചൂടുവയ്ക്കുക മുതലായവ ഇതിൽ പെടും.
ഒരു ചികിത്സാമാർഗ്ഗമായി അംഗവികലനം നടത്തുന്നത് പ്രധാനമായി മൂന്നു തരത്തിലുളള രോഗങ്ങൾക്കാണ്.
അർബുദം
ശരീരത്തിന്റെ ഏതെങ്കിലും ഭാഗത്ത് അർബുദം ബാധിച്ചാൽ ഒരു ചികിത്സാമാർഗ്ഗമെന്ന നിലയിൽ അർബുദം ബാധിച്ച ശരീരഭാഗത്തെ ശസ്ത്രക്രിയ മൂലം നീക്കം ചെയ്യന്നു. ഉദാ. കൈകാലുകൾ, സ്തനം, ആമാശയം, പുരുഷലിംഗം ഇവയിൽ അർബുദരോഗമുണ്ടാകുമ്പോൾ ആ ഭാഗം മുഴുവനായി വിഛേദിച്ചു കളയുന്നു (നോ: അർബുദം).
രക്തധമനികൾക്ക് ഉണ്ടാകുന്ന ചില രോഗങ്ങൾ
ശരീരത്തിന്റെ ഏതെങ്കിലും ഭാഗത്തേക്കുള്ള രക്തസംക്രമണം നിലയ്ക്കുകയും ആ ഭാഗം മരവിച്ച് ഉപയോഗശൂന്യമായിത്തീരുകയും ചെയ്യുന്ന സന്ദർഭങ്ങളിൽ ആ ഭാഗം മുറിച്ചുകളയുക പതിവാണ്. ഉദാ. ഗാൻഗ്രീൻ ഉണ്ടാകുമ്പോൾ കാലുകളുടെയോ കൈകളുടെയോ വിരലുകളോ കൈകാലുകൾതന്നെയുമോ മുറിച്ചുകളയാറുണ്ട്. ത്രോംബോ അൻജൈറ്റിസ് ഒബിളിറ്ററൻസ് (Thrombo angitis obiliterans) ആർടീരിയോസ്ക്ളീറോട്ടിക് ഗാൻഗ്രീൻ (Arterios-clerotic gangrene) എന്നീ രോഗങ്ങൾക്കാണ് ഇതു സാധാരണയായി ചെയ്തുവരുന്നത്.
പുറത്തേക്കുള്ള കണ്ണികൾ
വർഗ്ഗം:അംഗവൈകല്യം വർഗ്ഗം:ഭിന്നശേഷി
ലോക് താന്ത്രിക് ജനതാദൾ
ഇന്ത്യയിലെ ഒരു സോഷ്യലിസ്റ്റ് പാർട്ടി ആണ് ലോക് താന്ത്രിക് ജനതാദൾ (എൽ.ജെ.ഡി). ബീഹാർ,കേരളം,ഗുജറാത്ത് തുടങ്ങിയ സംസ്ഥാനങ്ങളിൽ പ്രവർത്തിക്കുന്നു. കേരളത്തിൽ ഇടതുപക്ഷ ജനാധിപത്യ മുന്നണിയുടെ ഘടകകക്ഷിയാണ്.ഇത് 2022 മാർച്ച് 20-ന് രാഷ്ട്രീയ ജനതാദളുമായി (ആർജെഡി) ലയിച്ചു. പാർട്ടിയുടെ കേരള ഘടകം ആർജെഡിയിൽ ചേർന്നില്ലെങ്കിലും. കേരള ഘടകം ജനതാദളിൽ (സെക്കുലർ) ലയിക്കാൻ പദ്ധതിയിട്ടിട്ടുണ്ട്.
രൂപീകരണ ചരിത്രം
നിതീഷ് കുമാർ നയിക്കുന്ന ജനതാ ദൾ (യുണൈറ്റഡ്) ബി.ജെ.പി. നേതൃത്വത്തിലുള്ള ദേശീയ ജനാധിപത്യ സഖ്യംത്തിൽ ചേർന്നതിൽ പ്രതിഷേധിച്ച് ജെ.ഡി.യുവിലുണ്ടായ പിളർപ്പിനെ തുടർന്ന് ശരദ് യാദവ്,എം.പി. വീരേന്ദ്രകുമാർ എന്നിവരുടെ നേതൃത്വത്തിൽ 2018 മേയ് 18ന് ഡൽഹിയിൽ രൂപീകരിച്ചു.
ശരദ് യാദവ് ആണ് പാർട്ടി അധ്യക്ഷൻ. Dr.Varughese George george ജനറൽ സെക്രട്ടറി. എം.വി. ശ്രേയാംസ് കുമാർ കേരളഘടകം അധ്യക്ഷനാണ്.
അവലംബം
വർഗ്ഗം:ഇന്ത്യയിലെ രാഷ്ട്രീയകക്ഷികൾ
ഹൈപ്പർടെൻസിവ് റെറ്റിനോപ്പതി
ഉയർന്ന രക്തസമ്മർദ്ദം അതായത് രക്താതിമർദ്ദം മൂലം റെറ്റിനയ്ക്കും, റെറ്റിനയിലെ രക്തചംക്രമണത്തിനും കേടുപാടുകൾ സംഭവിക്കുന്ന മെഡിക്കൽ അവസ്ഥയാണ് ഹൈപ്പർടെൻസിവ് റെറ്റിനോപ്പതി. ഈ രോഗത്തിന് തുടക്കത്തിൽ അനുഭവനീയ രോഗലക്ഷണങ്ങൾ ഒന്നും തന്നെ ഉണ്ടാകണമെന്നില്ല.
അടയാളങ്ങളും ലക്ഷണങ്ങളും
ഹൈപ്പർടെൻസിവ് റെറ്റിനോപ്പതി ഉള്ള മിക്ക രോഗികൾക്കും രോഗലക്ഷണങ്ങളൊന്നും അനുഭവപ്പെടണം എന്നില്ല. എന്നിരുന്നാലും, ചിലർക്ക് കാഴ്ച കുറയുകയോ, തലവേദന ഉണ്ടാവുകയോ ചെയ്യുന്നു.
അടയാളങ്ങൾ
രക്താതിമർദ്ദം മൂലം റെറ്റിനയ്ക്ക് കേടുപാടുകൾ സംഭവിക്കുന്നതിന്റെ ലക്ഷണങ്ങൾ ഇവയാണ്: ലഘുചിത്രം|രക്താതിമർദ്ദമുള്ള രോഗിയുടെ പാപ്പില്ലയുടെ ലേസർ ഡോപ്ലർ ഇമേജിംഗ്
രക്താതിമർദ്ദം ഇല്ലാതെ പോലും സാധാരണക്കാരിൽ (≥40 വയസ് പ്രായമുള്ള മുതിർന്നവരിൽ 3-14%) ഹൈപ്പർടെൻസിവ് റെറ്റിനോപ്പതിയുടെ നേരിയ ലക്ഷണങ്ങൾ കാണാം. ഹൈപ്പർ‌ടെൻസിവ് റെറ്റിനോപ്പതിയെ ഹൈപ്പർ‌ടെൻസിവ് എമർജൻസിയുടെ ഡയഗ്നോസ്റ്റിക് സവിശേഷതയായി കണക്കാക്കുന്നു.
പാത്തോഫിസിയോളജി
ഹൈപ്പർടെൻസിവ് റെറ്റിനോപ്പതി മൂലമുണ്ടാകുന്ന മാറ്റങ്ങൾക്ക് കാരണം, ഉയർന്ന രക്തസമ്മർദ്ദത്തോടുള്ള പ്രതികരണമായി ആർട്ടീരിയൽ, ആർട്ടീരിയോളാർ രക്തചംക്രമണത്തിൽ ഉണ്ടാകുന്ന കേടുപാടുകളും അഡാപ്റ്റീവ് മാറ്റങ്ങളുമാണ്.
കീത്ത് വാഗനർ ബാർക്കർ (കെഡബ്ല്യുബി) ഗ്രേഡുകൾ
റെറ്റിനോപ്പതിയുടെ ഗ്രേഡും മരണനിരക്കും തമ്മിൽ ഒരു ബന്ധമുണ്ട്. 1939 ലെ ഒരു ക്ലാസിക് പഠനത്തിൽ, കീത്തും സഹപ്രവർത്തകരും റെറ്റിനോപ്പതി വിവിധ അളവിൽ ഉള്ള ആളുകളുടെ ജീവിതത്തെക്കുറിച്ചുള്ള പ്രവചനം വിവരിച്ചു. ഗ്രേഡ് 1 റെറ്റിനോപ്പതി ഉള്ളവരിൽ 70% പേർ 3 വർഷത്തിനുശേഷം ജീവിച്ചിരിപ്പുണ്ടെന്നും ഗ്രേഡ് 4 ഉള്ളവരിൽ 6% പേർ മാത്രമാണ് രക്ഷപ്പെട്ടതെന്നും അവർ കാണിച്ചു. റിസ്ക് സ്ട്രാറ്റിഫിക്കേഷനിൽ റെറ്റിനോപ്പതി ഗ്രേഡിംഗിന്റെ പങ്ക് ഇപ്പോഴും ചർച്ചാവിഷയമാണ്, പക്ഷേ ഹൈപ്പർടെൻസീവ് റെറ്റിനോപ്പതി ലക്ഷണങ്ങളുള്ള വ്യക്തികളെ, പ്രത്യേകിച്ച് റെറ്റിന രക്തസ്രാവം, മൈക്രോഅനൂറിസം, കോട്ടൺ-വൂൾ സ്പോട്ട് എന്നിവ ഉള്ള രോഗികളെ ശ്രദ്ധാപൂർവ്വം വിലയിരുത്തണമെന്ന് നിർദ്ദേശിക്കപ്പെട്ടിട്ടുണ്ട്.
ഡിഫറൻഷ്യൽ ഡയഗ്നോസിസ്
പ്രമേഹം ഉൾപ്പടെ മറ്റ് പല രോഗങ്ങളും റെറ്റിനോപ്പതി ഉണ്ടാക്കുന്നുണ്ട്. ഡയബറ്റിക് റെറ്റിനോപ്പതി, അനീമിയ റെറ്റിനോപ്പതി, റേഡിയേഷൻ റെറ്റിനോപ്പതി, സെൻട്രൽ റെറ്റിന വെയിൻ ഒക്ക്ലൂഷൻ എന്നിവയെല്ലാം ഹൈപ്പർടെൻസീവ് റെറ്റിനോപ്പതിയുമായി ആശയക്കുഴപ്പം ഉണ്ടാക്കുന്നവയാണ്.
മാനേജ്മെന്റ്
ചികിത്സയുടെ ഒരു പ്രധാന ലക്ഷ്യം ഹൃദയ സംബന്ധമായ അസുഖങ്ങൾക്കും മരണത്തിനും ഉള്ള സാധ്യത കുറയ്ക്കുക എന്നതാണ്. വ്യക്തിയുടെ ഉയർന്ന രക്തസമ്മർദ്ദം കുറയ്ക്കുന്നതിലൂടെ അവയവങ്ങൾക്ക് കേടുപാടുകൾ ഉണ്ടാകുന്നത് തടയുക, കേടുപാടുകളുടെ പരിധി കുറക്കുക, സംഭവിച്ചുപോയ കേടുപാടുകളിൽ നിന്നുമുള്ള മുക്തി എന്നിവ ലക്ഷ്യമിടുന്നു. ഉയർന്ന രക്തസമ്മർദ്ദം നിയന്ത്രിക്കുന്നതിന് ആന്റിഹൈപ്പർ‌ടെൻസിവ് മരുന്നുകളുപയോഗിച്ച് ചികിത്സ ആവശ്യമായി വന്നേക്കാം.
പുറം കണ്ണികൾ
വർഗ്ഗം:കണ്ണ് വർഗ്ഗം:നേത്രവിജ്ഞാനം
ശാന്ത പുതുപ്പാടി
ഒരു മലയാള നാടകനടിയായിരുന്നു ശാന്ത പുതുപ്പാടി. (മരണം:2010) പതിമൂന്നാം വയസ്സിൽ അഭിനയം ആരംഭിച്ചു. 1973-ൽ കേരള സംഗീത നാടക അക്കാദമി പുരസ്‌കാരം ഇവർക്കു ലഭിച്ചു. 2010-ൽ അർബുദ രോഗം ബാധിച്ച് മരിച്ചു.
അവലംബം
വർഗ്ഗം:മലയാളനാടകനടിമാർ വർഗ്ഗം:മികച്ച നടിക്കുള്ള കേരള സംഗീത നാടക അക്കാദമി പുരസ്കാരം ലഭിച്ചവർ
ജീന ഡേവിസ്
വിർജീനിയ എലിസബത്ത് “ജീന” ഡേവിസ് 1956 ജനുവരി 21 നു ജനച്ച ഒരു അമേരിക്കൻ നടിയും സിനിമാ നിർമ്മാതാവും എഴുത്തുകാരിയും ഫാഷൻ മോഡലും ആങ്കറുമായിരുന്നു. അവർ ഏറ്റവും കൂടുതൽ അറിയപ്പെടുന്നത്. ദ ഫ്ലൈ (1986), ബീറ്റിൽജ്യൂസ് (1988), തെൽമ & ലൂയിസെ (1991), എ ലീഗ് ഓഫ്‍ ദെയർ ഓണ് (1992), ദ ലോങ്ങ് കിസ ഗുഡ്‍നൈറ്റ് (1996), സ്റ്റുവാർട്ട് ലിറ്റിൽ (1999), and ദ ആക്സിഡെൻറൽ ടൂറിസ്റ്റ് എന്നീ ചിത്രങ്ങളിലെ അഭിനയത്തിലൂടെയാണ്. 1988 ൽ ഏറ്റവും നല്ല സപ്പോർട്ടിംഗ് നടിക്കുള്ള അക്കാദമി അവാർഡ് ലഭിച്ചിരുന്നു.
ഇന്ന് (ഇൻലന്റ് മാസിക)
കേരളത്തിൽ നിന്നു് മലയാളത്തിൽ പ്രസിദ്ധീകരിക്കുന്ന ഒരു ഇൻലന്റ് മാസിക ആണു് ഇന്നു്. 1981 മുതൽ മലപ്പുറത്തുനിന്നും മുടങ്ങാതെ പുറത്തിറങ്ങുന്ന ഈ മാസികയുടെ പത്രാധിപർ മണമ്പൂർ രാജൻബാബു ആണു്. ആരംഭം മുതൽ മണമ്പൂർ രാജൻബാബു തന്നെയാണു് ഇന്നിന്റെ പ്രസാധകനും പത്രാധിപരും. പ്രതിഫലം കൈപ്പറ്റാതെ മലയാളത്തിലെ ഏറ്റവും മികച്ച എഴുത്തുകാർ പോലും ഇന്നിന്  സൃഷ്ടികൾ  നൽകുന്നുവെന്നത് ഇതിന്റെ ഒരു സവിശേഷത ആണു്.
നൂറ് കോപ്പികളാണ് തുടക്കത്തിൽ ഉണ്ടായിരുന്നത്. 2006-ൽ ഇന്നിനു് 8589 കോപ്പികൾ ഉണ്ടായിരുന്നു. ഇന്ത്യക്കു പുറമേ അമേരിക്ക, ഇംഗ്ലണ്ട്, ഗൾഫ് രാജ്യങ്ങൾ എന്നിവിടങ്ങളിലും ഈ പ്രസിദ്ധീകരണത്തിനു വായനക്കാരുണ്ട്.
പ്രസാധനവും വിതരണവും
thumb|left|100px|[[മണമ്പൂർ രാജൻബാബു, പത്രാധിപർ]] right|thumb|ഇന്നു് മാസികയുടെ അകവശം. സ്കാൻഡ് പ്രതി പ്രസാധകനായ പ്രശസ്ത കവി മണമ്പൂർ രാജൻബാബു മലപ്പുറത്ത് ജില്ലാ പോലീസ് ഒഫീസിൽ ഉദ്യോഗസ്ഥനായിരുന്നു. സുലേഖ എന്ന ഇൻലന്റ് മാസിക വായിച്ച്തിൽ നിന്നു പ്രചോദനം ഉൾക്കൊണ്ട് അദ്ദേഹം സംഗമം എന്ന പേരിൽ ആദ്യം ഒരു ഇൻലന്റ് മാസിക തുടങ്ങി. 1981-ലാണു രജിസ്ട്രേഷൻ ലഭിക്കുവാനായി ഇന്നു് എന്ന പേര് സ്വീകരിച്ചത്. പിന്നീടൊരിക്കൽ ജി. അരവിന്ദന്റെ നിർദ്ദേശപ്രകാരം തലക്കെട്ടുകൾ കൈകൊണ്ടെഴുതിയവയും ബാക്കിഭാഗം അച്ചടിച്ചതുമായി മാറ്റി. പ്രസാധകൻ മുമ്പൊരിക്കൽ ഒരു കൈയ്യെഴുത്തു മാസിക പ്രസിദ്ധീകരിക്കുന്നതിനായി പ്രവർത്തിച്ചിരുന്നതിന്റെ അനുഭവ സമ്പത്തും ഈ മാറ്റത്തിന് കാരണമായി. ഇന്നിൽ പ്രസിദ്ധീകരിക്കുന്ന കൃതികൾക്ക് പ്രതിഫലം നൽകാറില്ല. എന്നിരുന്നാലും ഒരിക്കൽ അയ്യപ്പന് പ്രതിഫലം നൽകിയിട്ടുണ്ടെന്ന് പ്രസാധകൻ വ്യക്തമാക്കിയിട്ടുണ്ട്. തപാൽ ചിലവിനായുള്ള പോസ്റ്റൽ സ്റ്റാമ്പ് അയച്ച് നൽകുന്ന ആർക്കും മാസിക കിട്ടും. നിശ്ചിതമായ വരിസംഖ്യ ഇല്ല. പതിനായിരത്തിലധികം പേർക്ക് മാസിക ഇപ്പോൾ തപാലിൽ അയക്കുന്നുണ്ട്.
ഇടയ്ക്കിടെ വിശേഷാൽ പ്രതികളും പുറത്തിറക്കുന്നു. 1982-83 കാലത്താണ് ആദ്യ വിശേഷാൽ പ്രതി പുറത്തിറങ്ങിയത്. കവിതയ്ക്കായി സമർപ്പിച്ച് പ്രമുഖ കവികളുടെ സൃഷ്ടികൾ പ്രസിദ്ധീകരിച്ച ആ പതിപ്പിന് മൂന്നു രൂപ വിലയുമിട്ടിട്ടുണ്ടായിരുന്നു. 2006 വരെ പതിനൊന്ന് വിശേഷാൽ പ്രതികൾ പ്രസിദ്ധീകരിക്കപ്പെട്ടു.
ഇരിങ്ങോൾ കാവ്
കേരളത്തിലെ കുന്നത്തുനാട് താലൂക്കിൽ പെരുമ്പാവൂരിൽ നിന്നും അഞ്ചു കിലോമീറ്റർ ദൂരെ സ്ഥിതിചെയ്യുന്ന ഒരു കാവാണ്  ഇരിങ്ങോൾ കാവ് (Iringole Kavu). കേരളത്തിലെ 108 ദുർഗ്ഗാക്ഷേത്രങ്ങളിൽ ഒന്നായ ഇത് പരശുരാമൻ നിർമ്മിച്ചതെന്നാണ് ഐതിഹ്യം. എറണാകുളത്ത് നിന്ന് മുപ്പത്തിയഞ്ച് കിലോമീറ്റർ അകലെ ആലുവ- മൂന്നാർ റോഡിൽ കുറുപ്പുംപടിക്കും പെരുമ്പാവൂരിനും ഇടയ്ക്കാണ് ഈ ഭഗവതി ക്ഷേത്രം സ്ഥിതി ചെയ്യുന്നത്.
മുൻപ് ക്ഷേത്രനടത്തിപ്പിന്റെ ചുമതല  28 ബ്രാഹ്മണ കുടുംബങ്ങൾക്കായിരുന്നു. പട്ടശ്ശേരി, ഓരോഴിയം, നാഗഞ്ചേരി എന്നിവ ഇതിൽ പെടുന്നു. 1945ന്റെ അവസാനത്തോടെ സർ സി.പി. രാമസ്വാമി അയ്യരുടെ ഭരണകാലത്ത്, ക്ഷേത്രഭരണം ഇവർ ദിവാൻ തിരുവിതാംകൂർ  ദേവസ്വം ബോർഡിന് കൈമാറി. ഈ ക്ഷേത്രത്തിന്റെ ഉത്ഭവത്തെ പറ്റി കൃത്യമായ വിവരം ലഭ്യമല്ല.
നാഗഞ്ചേരി മനയുടെ കീഴിലുണ്ടായിരുന്ന അനേകം കാവുകളിൽ ഒരു കാവായിരുന്നു ഇത്. ഒരു വ്യക്തിക്ക് 15 ഏക്കറിൽ കൂടുതൽ കൈവശം വെയ്ക്കാൻ പാടില്ല എന്ന ഭൂപരിഷ്കരണനിയമം 1963-ൽ സർക്കാർ കൊണ്ട് വന്നപ്പോൾ, മനയുടെ കാരണവരായ വാസുദേവൻ നമ്പൂതിരി 1980-ൽ പെരുമ്പാവൂർ മുനിസിപ്പാലിറ്റിയ്ക്ക് കൈമാറിയതാണ് ഇരിങ്ങോൾ കാവ്. ഇപ്പോൾ തിരുവിതാംകൂർ ദേവസ്വം ബോർഡിന്റെ കീഴിലാണ് ഇരിങ്ങോക്കാവ്.
ഐതിഹ്യം
ദ്വാപരയുഗത്തിൽ, അസുരരാജാവായ കംസൻ ദേവകിയുടെയും വസുദേവരുടെയും എട്ടാമത്തെ പുത്രനാൽ വധിക്കപെടുമെന്നു അറിയുകയാൽ ഗർഭിണിയായ തന്റെ സഹോദരിയെയും ഭർത്താവിനെയും കാരാഗ്രഹത്തിലടച്ചു.എട്ടാമത്തെ പുത്രനെ പ്രതീക്ഷിച്ചിരുന്ന കംസൻ പക്ഷെ ഒരു പെൺകുഞ്ഞിനെയാണ് കാണാനിടയായത്. ദേവകിയും വസുദേവരും തങ്ങൾക്കുണ്ടായ ആൺകുട്ടിയെ ഗോകുലത്തിലെ നന്ദഗോപനും യശോധക്കുമുണ്ടായ പെൺകുട്ടിയുമായി കൈമാറിയിരുന്നു. എന്നിട്ടും കംസൻ ആ കുഞ്ഞിനെ കൊല്ലാൻ ശ്രമിച്ചപ്പോൾ ആ കുഞ്ഞ് കംസന്റെ കൈയിൽ നിന്ന് തെന്നി മാറി ആകാശത്തിലേക്ക് ഉയർന്നു; ഒരു നക്ഷത്രം പോലെ തിളങ്ങി. ആ വെളിച്ചം ആദ്യം വീണ സ്ഥലത്ത്, ഭഗവതി വസിക്കുവാൻ വന്നു എന്ന വിശ്വാസത്തിനാൽ, 'ഇരിന്നോൾ' എന്ന പേര് ലഭിച്ചു. ഇരിന്നോൾ എന്ന പേര് കാലക്രമേണ 'ഇരിങ്ങോൾ' എന്നായി മാറി.
ദേവീവിഗ്രഹം സ്വയംഭൂവാണെന്ന് കരുതപ്പെടുന്നു. നെയ്പായസവും ശർക്കര പായസവും, ഗോതമ്പുകൊണ്ട് തയ്യാറാക്കിയ പ്രത്യേകതരം പായസമായ 'ചതുസ്സ്തം എന്നിവയാണ് പ്രധാന വഴിപാടുകൾ. വിവാഹം, കെട്ടുനിറ, രാമായണ വായന എന്നിവ ക്ഷേത്രത്തിൽ നടത്താറില്ല. സുഗന്ധപുഷ്പങ്ങളോ അവ ചൂടിയിരിക്കുന്ന സ്ത്രീകളെയോ ക്ഷേത്രത്തിൽ പ്രവേശിക്കാൻ അനുവദിക്കാറില്ല. കാവിനു ചുറ്റുമുള്ള വൃക്ഷങ്ങളിൽ ദൈവാംശമുള്ളതായി വിശ്വസിക്കപെടുന്നു. അതിനാൽ ഇവിടെയുള്ള മരങ്ങൾ ഒരു കാരണവശാലും മുറിക്കാറില്ല. താഴെ വീണ് കിടക്കുന്ന മരത്തടിപോലും മറ്റൊരു ആവശ്യത്തിനായി ഉപയോഗിക്കാറില്ല.
വൃശ്ചിക മാസത്തിലെ കാർത്തിക പ്രാധാന്യമുള്ള ദിവസമാണ്. ആ ദിവസം ദേവിയെ ദർശിക്കുന്നവർക്ക് ദീർഘായുസ്സും അവിവാഹിതരായ യുവതികൾക്ക്‌ മംഗല്യസൗഖ്യവും നൽകി ദേവി അനുഗ്രഹിക്കും എന്നാണ് വിശ്വാസം.
പുറത്തേക്കുള്ള കണ്ണികൾ
വർഗ്ഗം:എറണാകുളം ജില്ലയിലെ ക്ഷേത്രങ്ങൾ‎ വർഗ്ഗം:കേരളത്തിലെ ദുർഗ്ഗാക്ഷേത്രങ്ങൾ വർഗ്ഗം:കേരളത്തിലെ ദേവീക്ഷേത്രങ്ങൾ
കോച്ചി കാസിൽ
ജപ്പാനിലെ കോച്ചി പ്രിഫെക്ചറിലെ കോച്ചിയിൽ സ്ഥിതി ചെയ്യുന്ന ഒരു കോട്ടയാണ് കോച്ചി കാസിൽ (高知城, Kōchi-jō).
ചരിത്രം
1601-ൽ കോട്ട നിർമ്മാണം ആരംഭിക്കുകയും 1611-ൽ പൂർത്തീകരിക്കുകയും ചെയ്തു. ആദ്യത്തെ കോട്ടയുടെ ഭൂരിഭാഗവും 1727-ൽ കത്തി നശിച്ചു. 1729 നും 1753 നും ഇടയിൽ ഇത് ആദ്യത്തെ കോട്ടയുടെ ശൈലിയിൽ പുനർനിർമ്മിച്ചു. 1948 മുതൽ 1959 വരെ കോട്ട വലിയ പുനരുദ്ധാരണത്തിന് വിധേയമായി. കോട്ടയിൽ യുദ്ധങ്ങളൊന്നും നടന്നില്ലെങ്കിലും കോട്ടയുടെ യഥാർത്ഥ ഘടനയാണ് യുദ്ധാനന്തര പകർപ്പല്ല എന്നതിനാൽ ഇത് ശ്രദ്ധേയമാണ്. ജപ്പാനിലെ അതിന്റെ യഥാർത്ഥ ടെൻഷു, അല്ലെങ്കിൽ കീപ്, കൂടാതെ പ്രാദേശിക ഡെയ്മിയോയുടെ വസതിയായ കൊട്ടാരം എന്നിവ നിലനിർത്തുന്ന ഒരേയൊരു കോട്ടയാണിത്. വാസ്‌തവത്തിൽ, ഹോൺമാരുവിലെ എല്ലാ ആദ്യകാല കെട്ടിടങ്ങളും അല്ലെങ്കിൽ പ്രതിരോധത്തിന്റെ അകത്തെ വലയവും ഇപ്പോഴും നിലനിൽക്കുന്ന ഒരേയൊരു കോട്ടയാണിത്.
ഒതകാസ കുന്ന്
ഒട്ടകാസ കുന്നിൽ കോട്ടകൾ നിർമ്മിക്കാൻ മുമ്പ് രണ്ട് ശ്രമങ്ങൾ നടത്തിയിരുന്നു. രണ്ടും പരാജയപ്പെട്ടു. ഹിയാൻ അല്ലെങ്കിൽ കാമകുര കാലഘട്ടത്തിന്റെ അവസാന കാലത്ത് ഒട്ടകാസ മാറ്റ്‌സുമാരുവിന്റെ ആദ്യ ശ്രമമായിരുന്നു. രണ്ടാമത്തേത് 1588-ൽ ഷിക്കോകു കീഴടക്കിയ ചോസോകാബെ മോട്ടോചിക്കയാണ്. കഗാമി നദിയിൽ നിന്നുള്ള വഴുവഴുപ്പ് അവശിഷ്ടങ്ങളുടെ വരവ് കാരണം ഈ സമയത്ത് കുന്നിന് ചുറ്റുമുള്ള പ്രദേശം അങ്ങേയറ്റം ചതുപ്പുനിലമായിരുന്നു. തൽഫലമായി, ഇന്ന് കോച്ചി കാസിൽ സ്ഥിതി ചെയ്യുന്ന സ്ഥലത്ത് സ്ഥിരമായ ഒരു കോട്ട സ്ഥാപിക്കുന്നതിൽ മുൻ നിർമ്മാതാക്കൾ ഒരിക്കലും വിജയിച്ചിരുന്നില്ല..
ദേശീയ നിധി നില
ജപ്പാനിലെ കേവലം കേടുകൂടാത്ത പന്ത്രണ്ട് കോട്ടകളിൽ ഒന്നായതിനാൽ 1950-ലെ ദേശീയ നിധി സംരക്ഷണ നിയമം (文化財保護法施) നിലവിൽ വരുന്നതിന് മുമ്പ് കോച്ചി കാസിലിനെ ദേശീയ നിധി (国宝) എന്ന് വിളിച്ചിരുന്നു. നിയമം പാസാക്കിയതിനുശേഷം അത് പ്രധാനപ്പെട്ട സാംസ്കാരിക സ്വത്തായി തരംതാഴ്ത്തി (重要文化財).
ഘടന
രണ്ട് നദികൾ, കഗാമി നദി [ജാ], എനോകുച്ചി നദി എന്നിവ കോട്ടയുടെ പുറം കിടങ്ങാണ്. എഡോ കാലഘട്ടത്തിലെ ഷോയിൻ ശൈലിയിൽ നിർമ്മിച്ച കൈറ്റോകുക്കന് (കൊട്ടാരം) മുകളിലാണ് ഇത് ഉയരുന്നത്. കോട്ട ഇന്ന് ഈ ഘടന നിലനിർത്തുന്നു കൂടാതെ താഴത്തെ മുറികളിൽ കാലാനുസൃതമായ ഇനങ്ങൾ ഘടിപ്പിച്ചിരിക്കുന്നു.
ഒരു ടീറൂം, ജെങ്കൻ (പ്രവേശന സ്ഥലം), കക്കൂസ് എന്നിവയ്‌ക്ക് പുറമേ, മൂന്ന് മുതൽ പന്ത്രണ്ട് ടാറ്റാമി വരെ വലുപ്പമുള്ള എട്ട് പരമ്പരാഗത മുറികൾ കൈറ്റോകുക്കനിൽ അടങ്ങിയിരിക്കുന്നു. കിഴക്കും തെക്കും വശത്തായി ഒരു വരാന്തയാൽ ചുറ്റപ്പെട്ടിരിക്കുന്നു. 1727-ലെ തീപിടുത്തത്തിൽ കൈറ്റോകുക്കനും കത്തിനശിച്ചു. എന്നാൽ 1747-ൽ അത് നന്നാക്കിയില്ല, 1749-ൽ പണി പൂർത്തിയായി.
സന്ദർശനം
Kōchi Castle സ്ഥിതി ചെയ്യുന്നത് കൊച്ചി നഗരത്തിലാണ്. ഒബിയാമാച്ചി ഷോപ്പിംഗ് ഏരിയയുടെ പടിഞ്ഞാറൻ പ്രവേശന കവാടത്തിന് നേരെയാണ് പ്രധാന കവാടം. സന്ദർശകരോട് കെട്ടിടത്തിലേക്ക് പ്രവേശിക്കുന്നതിന് മുമ്പ് അവരുടെ പാദരക്ഷകൾ നീക്കം ചെയ്യാൻ ആവശ്യപ്പെടുന്നു. എന്നിരുന്നാലും ചെരിപ്പുകൾ നൽകിയിട്ടുണ്ട്.
കോട്ട വളരെ പഴക്കമുള്ളതിനാൽ, ടാറ്റാമി മുറികൾ ദൃശ്യമാണ്. പക്ഷേ ആക്സസ് ചെയ്യാൻ കഴിയില്ല. പൂർണ്ണമായും ജാപ്പനീസ് ഭാഷയിൽ വിവരങ്ങളുള്ള ഒരു ചെറിയ മ്യൂസിയം ഏരിയയുണ്ട്. കോട്ടയുടെ സ്വദേശമല്ലാത്ത ടോസ മേഖലയിലെ നിരവധി സാംസ്കാരിക വസ്തുക്കൾ ഈ മ്യൂസിയത്തിലുണ്ട്. ടവറിന്റെ മുകളിലെ മുറികളെല്ലാം ശൂന്യമാണ്. പക്ഷേ സന്ദർശകർക്ക് മുകളിലേക്ക് കയറാൻ അനുവാദമുണ്ട്. ഒരു റെയിലിംഗ് ഉണ്ട്, പക്ഷേ ബാൽക്കണിക്ക് ചുറ്റും വലയില്ല.
കോട്ടയിലേക്കുള്ള സമീപനം നിരവധി ഘട്ടങ്ങൾ ഉൾക്കൊള്ളുന്നതിനാൽ, എലിവേറ്റർ ഇല്ലാത്തതിനാൽ ഹാൻഡിക്യാപ്പ് ആക്സസ് വളരെ പരിമിതമാണ്.
കാസിൽ ഗ്രൗണ്ട് ഇപ്പോൾ ഒരു പൊതു പാർക്കാണ്. കൂടാതെ ഹനാമിയുടെ വസന്തകാലത്ത് ഒരു പ്രശസ്തമായ സ്ഥലമാണ്. അവയിൽ പ്രിഫെക്ചറൽ ലൈബ്രറിയും കോച്ചി ലിറ്റററി മ്യൂസിയവും കൂടാതെ യമനൂച്ചി കുടുംബത്തിലെ ശ്രദ്ധേയരായ പിൻഗാമികളുടെ പ്രതിമകളും ഉൾക്കൊള്ളുന്നു. .
പുറംകണ്ണികൾ
വർഗ്ഗം:ജപ്പാനിലെ 100 മികച്ച കോട്ടകൾ വർഗ്ഗം:ജപ്പാനിലെ ചരിത്ര സ്ഥലങ്ങൾ
താനയും രിരിയും
അക്ബറിന്റെ കൊട്ടാരത്തിൽ പാടാൻ വന്ന 1564-ൽ ജനിച്ച രണ്ട് പെൺകുട്ടികളെക്കുറിച്ചുള്ള ഇന്ത്യൻ കഥയാണ് താനയും രിരിയും. ഈ കഥ ഗുജറാത്തി നാടോടി സംസ്കാരത്തിന്റെ ഭാഗമാണ്.
ഗുജറാത്തിലെ വിസ്‌നഗറിനടുത്തുള്ള വഡ്‌നഗർ എന്നറിയപ്പെടുന്ന വടക്കൻ പട്ടണത്തിൽ നിന്നുള്ളവരായിരുന്നു ഇരട്ടകൾ. താനയും രിരിയും നർസിഹ് മാഹേതയുമായി അടുത്ത ബന്ധമുള്ളവരാണ്. താനയുടെയും രിരിയുടെയും അമ്മയായ ശർമ്മിഷ്ഠയാണ് നരസിഹ് മാഹേതയുടെ ചെറുമകൾ. ലഘുചിത്രം| നരേന്ദ്ര മോദി, താനാ-രിരി, പണ്ഡിറ്റ് ഓംകാർനാഥ് സംഗീത അവാർഡുകൾ സമ്മാനിക്കുന്നു
ഇതിഹാസം
അക്ബറിന്റെ കൊട്ടാരം ഗായകൻ തൻസന്റെ പ്രിസെപ്റ്റർ മരിച്ചപ്പോൾ അദ്ദേഹം "ദീപക്" എന്ന രാഗം ആലപിച്ചു. ഈ രാഗം ആലപിക്കുന്നതിന്റെ ഫലമായി ഗായകന് അവന്റെ/അവളുടെ ശരീരത്തിൽ ഭേദമാക്കാനാവാത്ത ചൂട് അനുഭവപ്പെടാൻ തുടങ്ങുന്നു എന്നാണ് പറയപ്പെടുന്നത്. ദീപക് രാഗത്തിന്റെ പൊള്ളൽ താൻസനെ ബാധിച്ചപ്പോൾ, അദ്ദേഹം അത് സുഖപ്പെടുത്താൻ ഇന്ത്യ മുഴുവൻ കറങ്ങി. ഒടുവിൽ, അവരുടെ സൈന്യാധിപൻ വഡ്‌നഗറിലെത്തി, രണ്ട് സഹോദരിമാരായ താന, രിരി എന്നിവരെക്കുറിച്ച് അറിഞ്ഞു. പ്രഗത്ഭരായ ഗായകരായിരുന്ന അവർക്ക് മൽഹാർ രാഗം ആലപിച്ച് തൻസെനെ (രാഗദീപകിലെ വിദഗ്ധൻ) സുഖപ്പെടുത്താൻ കഴിയും എന്ന് അറിഞ്ഞു. അക്ബറിന്റെ കൊട്ടാരത്തിൽ പാടാൻ അവരോട് ആവശ്യപ്പെട്ടപ്പോൾ, നാഗർ എന്ന അവരുടെ നേർച്ച ഗ്രാമദേവതയുടെ വിഗ്രഹത്തിന് മുന്നിൽ പാടുക മാത്രമാണ് എന്നതിനാൽ അവർ കൊട്ടാരത്തിൽ പാടാൻ വിസമ്മതിക്കുകയും പകരം കിണറ്റിൽ ചാടി ആത്മഹത്യ ചെയ്യുകയും ചെയ്തു. അവർ പാടാൻ വിസമ്മതിച്ചാൽ അവരുടെ ഗ്രാമത്തിൽ യുദ്ധസമാനമായ സാഹചര്യത്തിന് കാരണമാകുമായിരുന്നു എന്നതിനാലാണ് അവർ ആത്മഹത്യ ചെയ്തത്. പിന്നീട് അത് അറിഞ്ഞപ്പോൾ അക്ബർ അവരുടെ പിതാവിനോട് മാപ്പ് പറയുകയും താനാ-രിരിയുടെ ബഹുമാനാർത്ഥം ഒരു പുതിയ തരം രാഗ വിഭാഗങ്ങൾ വികസിപ്പിക്കാൻ താൻസനോട് ആവശ്യപ്പെടുകയും ചെയ്തു.
ആദരം
താനാ- രിരിയെ ആദരിക്കുന്നതിനായി വഡ്‌നഗറിൽ ഒരു സ്മാരകം സ്ഥാപിച്ചിട്ടുണ്ട്.
ഗുജറാത്ത് സർക്കാർ താനാ-രിരിയുടെ ബഹുമാനാർഥം എല്ലാ വർഷവും താനാ-രിരി സംഗീതോത്സവം സംഘടിപ്പിക്കുന്നു.
പുറം കണ്ണികൾ
വർഗ്ഗം:ഇന്ത്യൻ ഫോൿലോർ വർഗ്ഗം:ഇന്ത്യൻ വനിതാ നാടോടി ഗായകർ വർഗ്ഗം:ഗുജറാത്തിന്റെ ചരിത്രം
എനുഗ ശ്രീനിവാസുലു റെഡ്ഡി
കരിയർ
1924 ജൂലൈ 1 ന് തെക്കേ ഇന്ത്യയിലെ പല്ലപട്ടിയിലാണ് റെഡ്ഡി ജനിച്ചത്. മൈനിംഗ് കമ്പനി എക്സിക്യൂട്ടീവും സ്വാതന്ത്ര്യസമര സേനാനിയുമായിരുന്നു പിതാവ് ഇ. വി. നരസ റെഡ്ഡി. അതുവരെ ഇന്ത്യയിലെ തൊട്ടുകൂടാത്തവരായി കണക്കാക്കപ്പെട്ടിരുന്ന ഹരിജനങ്ങളോട് മെച്ചപ്പെട്ട ചികിത്സയ്ക്കായി മഹാത്മാഗാന്ധിക്കൊപ്പം പ്രചാരണങ്ങളിൽ പങ്കെടുത്തതായി അദ്ദേഹം കണ്ടെത്തി. ഗാന്ധിയുടെ പ്രതിഷേധത്തിൽ പങ്കെടുത്തതിന് പിതാവിനെ ജയിലിലടച്ചു, ഗാന്ധിയുടെ പ്രചാരണങ്ങളെ പിന്തുണയ്ക്കാൻ അമ്മ ആഭരണങ്ങൾ വിൽക്കുന്നതിൽ നിന്ന് പണം ഉപയോഗിച്ചു.
റെഡ്ഡി 1943 ൽ മദ്രാസ് യൂണിവേഴ്സിറ്റിയിൽ നിന്ന് ബിരുദം പൂർത്തിയാക്കി, 1948 ൽ ന്യൂയോർക്ക് യൂണിവേഴ്സിറ്റിയിൽ നിന്ന് പൊളിറ്റിക്കൽ സയൻസിൽ ബിരുദാനന്തര ബിരുദം നേടി. കെമിക്കൽ എഞ്ചിനീയറിംഗിൽ ബിരുദപഠനത്തിന് ഇല്ലിനോയി സർവ്വകലാശാല അദ്ദേഹത്തിന് അവസരം നൽകിയിരുന്നെങ്കിലും രണ്ടാം ലോകമഹായുദ്ധാനന്തരം മദ്രാസിൽ നിന്ന് കപ്പലുകൾ കയറുന്നത് താമസിച്ചത് അമേരിക്കയിൽ ലാൻഡിംഗ് വൈകാൻ കാരണമായി. തുടർന്ന് ന്യൂയോർക്ക് യൂണിവേഴ്സിറ്റിയിൽ നിന്ന് അദ്ദേഹം ബിരുദപഠനം പൂർത്തിയാക്കി.
കാവുംഭാഗം ഗ്രാമപഞ്ചായത്ത്
കേരളത്തിലെ പത്തനംതിട്ട ജില്ലയിലെ തിരുവല്ല താലൂക്കിൽ പെടുന്ന ഒരു സ്ഥലമാണ് കാവുംഭാഗം. Kavumbhagam തിരുവല്ല മുനിസിപ്പാലിറ്റിയിലെ ഒരു പ്രധാന സംഗമസ്ഥലമാണ് കാവുംഭാഗം.
മണവാളശ്ശേരി
കേരളത്തിലെ തൃശൂർ ജില്ലയിലെ ഒരു ഗ്രാമമാണ് മണവാളശ്ശേരി.
ജനസംഖ്യ
2001 കാനേഷുമാരി പ്രകാരം മണവാളശ്ശേരിയിൽ 6770 ആളുകൾ താമസിക്കുന്നു. അതിൽ 3203 പേർ പുരുഷന്മാരും 3567 പേർ സ്ത്രീകളുമാണ്.
ജലമലിനീകരണം
thumb
കുളം, തടാകം, നദി, കായൽ, കടൽ, ഭൂഗർഭ ജലസ്രോതസ്സ് പോലുള്ള ജലാശയങ്ങൾ മലിനമാകുന്നതിലൂടെ ഉണ്ടാകുന്ന പരിസ്ഥിതി മലിനീകരണമാണ് ജലമലിനീകരണം. മതിയായ സംസ്കരണം നടത്തി അപകടകരമായ ഘടകങ്ങൾ നീക്കം ചെയ്യാതെ മാലിന്യങ്ങൾ നേരിട്ടോ അല്ലാതെയോ ജലാശയങ്ങളിലേക്ക് കലരുമ്പോഴാണ് പൊതുവെ ജലമലിനീകരണം ഉണ്ടാകുന്നത്.
കാരണങ്ങൾ
ജലമലിനീകരണത്തിന് കാർബണികമോ അകാർബണികമോ ആയ പദാർത്ഥങ്ങൾ കാരണമാകുന്നു. ജലം മികച്ച ഒരു ലായകമായതിനാൽ ചെറിയ അളവിലും പദാർത്ഥങ്ങളെ ലയിപ്പിക്കുന്നു. ഇത് ജലമലിനീകരണസാദ്ധ്യത വർദ്ധിപ്പിക്കുന്നു. ജൈവവിഘടനത്തിന് വിധേയമാകുന്ന കാർബണികവസ്തുക്കൾ ശുദ്ധീകരണപ്രക്രിയയിൽ സങ്കീർണ്ണങ്ങളായ കാർബണികതന്മാത്രകളെ സൂക്ഷ്മാണുക്കൾ വിഘടിച്ച് ഹാനികരമല്ലാത്ത പദാർത്ഥങ്ങളാക്കി മാറ്റുന്നു. ജലത്തിലെ ഓക്സിജനെ ഉപയോഗിക്കുന്നതിനാൽ ലയിച്ചുചേർന്ന പദാർത്ഥങ്ങളുടെ അളവ് കൂടുന്നതിനനുസരിച്ച് ഓക്സിജന്റെ അളവ് ഗണ്യമായി കുറയുന്നു.
ഭക്ഷ്യവസ്തുക്കൾ, തുകൽ എന്നിവ സംസ്കരിക്കുന്ന ഫാക്റ്ററികൾ, ചായം, തുണിത്തരങ്ങൾ തുടങ്ങിയവ നിർമ്മിക്കുന്ന ഫാക്റ്ററികൾ ഇവയെല്ലാം കാർബണികമാലിന്യങ്ങൾ ഉണ്ടാക്കുന്നവയാണ്. പാറകളിൽ അടങ്ങിയിരിക്കുന്ന കാരീയ ലവണങ്ങൾ പ്രകൃതിദത്തമായ ജലമലിനീകരണത്തിന് കാരണമാകുന്നു. കീടനാശിനികളും രാസവളങ്ങളും ജലസ്രോതസ്സുകളെ മലിനമാക്കുന്നു. ആധുനികകൃഷിരീതിയിൽ ശാസ്ത്രീയത അവലംബിക്കാത്തതിനാൽ യൂട്രോഫിക്കേഷൻ എന്ന പ്രതിഭാസവും ഉണ്ടാകുന്നു.
ജലമാലിന്യത്തിന്റെ അളവ്
ജലത്തിൽ അടങ്ങിയ മാലിന്യത്തിന്റെ തോത് അളക്കാൻ ജലത്തിന്റെ ലായകസ്വഭാവം ആണ് ഉപയോഗപ്പെടുത്തുന്നത്. നിശ്ചിത അളവ് ജലം ശേഖരിച്ച് 20ഡിഗ്രി സെൽഷ്യസ്സിൽ കുറഞ്ഞത് 5 ദിവസം സൂക്ഷിക്കുന്നു. ആരംഭത്തിലും അവസാനത്തിലും ഓക്സിജന്റെ അളവ് അളക്കുന്നു. ഓക്സിജന്റെ അളവ് ഇപ്രകാരം കണ്ടെത്താം. ഇതിനെ BOD (Biological Oxygen Demand) എന്ന് പറയുന്നു. ppm(Per part per million) യൂണിറ്റിലാണ് ഇത് സൂചിപ്പിക്കുന്നത്. കുടിക്കാനുള്ള ജലത്തിന്റെ BOD, 0.75-1.5ppm ആയിരിക്കുന്നതാണ് ഉത്തമം. ജലത്തില് ധാരാളം ലവണങ്ങളും മറ്റ് രാസവസ്തുക്കളും ലയിച്ചു ചേരുന്നു. ജലമാലിന്യങ്ങളെ രാസമാലിന്യങ്ങള് എന്നും ജൈവമാലിന്യങ്ങള് എന്നും രണ്ടായി തരംതിരിക്കാം. ഇതിനു പുറമേ ജലത്തിന്റെ ഭൌതികഗുണനിലവാരവും പ്രധാനമാണ്. ജലത്തിന്റെ പി.എച്ച് മൂല്യം, അതില് അലിഞ്ഞു ചേര്ന്നിട്ടുള്ള ലവണങ്ങളുടെയും രാസപദാര്ത്ഥങ്ങളുടെയും അളവ് എന്നിവയാണ് രാസഗുണനിലവാരം നിർണ്ണയിക്കുന്നതിനുള്ള മാനകങ്ങൾ. ജലത്തിന്റെ പി.എച്ച് 6.5നും 8.2നും ഇടയിലായിരിക്കണം. ക്ലോറൈഡ്, ഇരുമ്പ്, മഗ്നീഷ്യം, ഫ്ലൂറൈഡ്, സൾഫേറ്റ്, നൈട്രേറ്റ് തുടങ്ങിയ ലവണങ്ങള് ജലത്തില് പൊതുവേ കാണപ്പെടുന്നു.
വർഗ്ഗം:മലിനീകരണം
ഇന്ത്യൻ വനിത ദേശീയ ഫുട്ബോൾ ടീം
അന്താരാഷ്ട്ര ഫുട്ബോൾ മത്സരങ്ങളിൽ ഇന്ത്യയെ പ്രതിനിധീകരിക്കുന്ന ഓൾ ഇന്ത്യാ ഫുട്ബോൾ ഫെ‌ഡറേഷൻ നിയന്ത്രണത്തിലുള്ള ഇന്ത്യയുടെ വനിതാ ഫുട്ബോൾ ടീമാണ് ഇന്ത്യ വനിത ദേശീയ ഫുട്ബോൾ ടീം. ഒരു വർഷത്തെ നീണ്ട ഇടവേളയ്ക്കു ശേഷം 2012 സെപ്തംബർ 7 ന് വനിതാ ടീം കളി തുടരാരംഭിച്ചു. ആഗോളനിയമപ്രകാരം ഈ ടീം ഫിഫയുടെ അധികാരപരിധിയിലും ഏഷ്യയിൽ ഏഷ്യൻ ഫുട്ബോൾ കോൺഫെഡറേഷന്റെ അധികാരപരിധിയിലും ദക്ഷിണ ഏഷ്യൻ ഫുട്ബോൾ കോൺഫെഡറേഷന്റെ കീഴിലും ആണ് വരുന്നത്. 70-80-കളിൽ ഏഷ്യയിലെ ഏറ്റവും മികച്ച ടീമുകളിൽ ഒന്നായിരുന്നു ഇത്. വനിത ദേശീയ ടീം വനിത ഏഷ്യൻ കപ്പ് ടൂർണമെന്റിൽ 1980 കളിലും 1983 ലും റണ്ണേഴ്സ് അപ്പ് ആയിരുന്നു.
നിലവിലുള്ള സ്ക്വാഡ്
ഈ 20 അംഗങ്ങൾ 2018 ലെ കോട്ടിഫ് കപ്പിൽ സ്പെയിനിലെ വലെൻസിയയിൽ പങ്കെടുക്കും.
സമീപകാല കളിക്കാർ
ഏറ്റവും പുതിയ ടൂർണമെന്റിലും സൗഹൃദ മത്സരങ്ങളിലെയും ഇന്ത്യൻ ടീമുകളിൽ താഴെപ്പറയുന്ന കളിക്കാർ നാമനിർദ്ദേശം ചെയ്യപ്പെട്ടു.
ബാഹ്യ ലിങ്കുകൾ
വർഗ്ഗം:ഏഷ്യയിലെ ദേശീയ ഫുട്ബോൾ ടീമുകൾ വർഗ്ഗം:ഇന്ത്യൻ ഫുട്ബോൾ
മെലിസ്സ ജോർജ്ജ്
മെലിസ്സ സൂസെയിൻ ജോർജ്ജ് ഒരു ഓസ്ട്രേലിയൻ-അമേരിക്കൻ നടിയാണ്. വെസ്റ്റേൺ ഓസ്ട്രേലിയയിലെ പെർത്തിലാണ് അവർ ജനിച്ചത്. മുൻ ദേശീയ റോളർ‌സ്കേറ്റിംഗ് ചാമ്പ്യനും മോഡലുമായ ജോർജ്ജ് ഓസ്ട്രേലിയൻ സോപ്പ് ഓപ്പറയായ ഹോം ആന്റ് എവേയിൽ (1993–96) ഏഞ്ചൽ പാരിഷ് എന്ന കഥാപാത്രത്തെ അവതരിപ്പിച്ചുകൊണ്ട് തൻറെ അഭിനയ ജീവിതം ആരംഭിച്ചു. അമേരിക്കയിലേക്ക് താമസം മാറിയശേഷം ജോർജ്ജ് ഡാർക്ക് സിറ്റിയിൽ (1998) അഭിനയിച്ചുകൊണ്ട് ചലച്ചിത്ര രംഗത്തെ് അരങ്ങേറ്റം നടത്തി. പിന്നീട് സ്റ്റീവൻ സോഡർബർഗിന്റെ ദി ലൈമി (1999), ഡേവിഡ് ലിഞ്ചിന്റെ മൾ‌ഹോളണ്ട് ഡ്രൈവ് (2001), ഷുഗർ & സ്പൈസ് (2001), ഡൗൺ വിത്ത് ലവ് (2003) എന്നീ ചിത്രങ്ങളിൽ അഭിനയിച്ചു.
മുൻകാലജീവിതം
1976 ഓഗസ്റ്റ് 6 ന് പടിഞ്ഞാറൻ ഓസ്‌ട്രേലിയയിലെ പെർത്തിൽ ഒരു നഴ്‌സായ പമേലയുടെയും നിർമ്മാണത്തൊഴിലാളിയായ ഗ്ലെൻ ജോർജിന്റെയും മകളായി ജോർജ് ജനിച്ചു. അവൾ സ്കോട്ടിഷ് വംശജയാണ്. അമ്മയുടെ ഭാഗത്തുള്ള മുത്തച്ഛനായ വില്യം വാർഡ് പെർത്തിൽ നിന്ന് കടൽത്തീരത്തുള്ള റോട്ട്‌നെസ്റ്റ് ദ്വീപിൽ ജയിൽ വാർഡനായി ജോലി നോക്കിയിരുന്നു. നാല് മക്കളിൽ രണ്ടാമത്തെയാളായ അവർ ഓപ്പറ ഗായിക ടാരിൻ ഫൈബിഗിന്റെ കസിൻ കൂടിയാണ്.
വാർ‌വിക് സീനിയർ ഹൈസ്‌കൂളിൽ പഠിച്ച ജോർജ്ജ് നൃത്തത്തിൽ താൽപര്യം വളർത്തി. ഏഴാമത്തെ വയസ്സിൽ ജാസ്, ടാപ്പ്, ബാലെ, മോഡേൺ ഡാൻസ് എന്നിവ പഠിക്കാൻ തുടങ്ങി. നൃത്തത്തോടുള്ള അവളുടെ ഉത്സാഹം ക്രമേണ കലാപരമായ റോളർ സ്കേറ്റിംഗിനോടുള്ള അഭിനിവേശമായി പരിണമിച്ചു. ഓസ്‌ട്രേലിയൻ ദേശീയ റോളർ സ്കേറ്റിംഗ് ചാമ്പ്യയായ അവർ 1989 ലും 1990 ലും ദേശീയ ചാമ്പ്യൻഷിപ്പിൽ വെങ്കല മെഡലുകൾ നേടി. 1991 ലെ ജൂനിയർ വേൾഡ് ചാമ്പ്യൻഷിപ്പിൽ വെള്ളി മെഡൽ നേടി.
സ്വകാര്യ ജീവിതം
1998 ൽ ജോർജ് ചിലി സ്വദേശിയായ ഫർണിച്ചർ ഡിസൈനറും ചലച്ചിത്ര സംവിധായകനുമായ ക്ലോഡിയോ ഡാബെഡിനെ ബാലിയിൽവച്ച് കണ്ടുമുട്ടി. 2000 ൽ വിവാഹിതരായ അവർ 2011 ൽ തങ്ങൾ വിവാഹമോചിതരാകുന്നതായി പ്രഖ്യാപിച്ചു. 2011 ൽ ജോർജ്‌ അലോസിനയുടെ സ്ഥാപകനായ ഫ്രഞ്ച് സംരംഭകൻ ജീൻ ഡേവിഡ് ബ്ലാങ്കിനെ ഒരു ബാഫ്‌റ്റ അവാർഡ് പാർട്ടിയിൽ കണ്ടുമുട്ടി. ഇവർക്ക് റാഫോൾ (ജനനം 2014), സോളാൽ (ജനനം 2015) രണ്ട് മക്കളുണ്ട്. പാരീസിലെ അവരുടെ വീട്ടിൽവച്ചുണ്ടായ ഗാർഹിക പീഡന ആരോപണത്തെത്തുടർന്ന് 2016 സെപ്റ്റംബറിൽ ജോർജ് ബ്ലാങ്കിൽ നിന്ന് വേർപിരിഞ്ഞു. തലയ്ക്കും കഴുത്തിനും പരിക്കുകളോടെ ജോർജിനെ ആശുപത്രിയിൽ പ്രവേശിപ്പിച്ചു. ജോർജ്ജ് ഏറ്റുമുട്ടലിന് പ്രേരിപ്പിച്ചുവെന്ന് ബ്ലാങ്ക് പറഞ്ഞ ഈ സംഭവത്തിൽ ബ്ലാങ്കിനും ജോർജിനുമെതിരേ ഗാർഹിക ആക്രമണക്കുറ്റം ചുമത്തിയിരുന്നു.
പുറംകണ്ണികൾ
വർഗ്ഗം:1976-ൽ ജനിച്ചവർ വർഗ്ഗം:അമേരിക്കൻ ടെലിവിഷൻ നടിമാർ വർഗ്ഗം:അമേരിക്കൻ ചലച്ചിത്ര നടിമാർ
ജോസഫ് ബ്രോഡ്സ്കി
ഒരു റഷ്യൻ-അമേരിക്കൻ കവിയും പ്രബന്ധകാരനും ആയിരുന്നു ജോസെഫ് ബ്രോഡ്സ്കി (Ио́сиф Алекса́ндрович Бро́дский, ; 24 മേയ് 1940 – 28 ജനുവരി 1996). സോവിയറ്റു യൂണിയനിലെ ലെനിൻഗ്രാഡിൽ ജനിച്ച ഇദ്ദേഹം 1973ൽ അമേരിക്കയിലേയ്ക്കു പോയി, അവിടെ സ്ഥിരവാസമുറപ്പിച്ചു. അമേരിക്കയിൽ ബ്രോഡ്സ്കി, യേൽ കേംബ്രിഡ്ജ് മിച്ചിഗൻ സർവകലാശാലകളിൽ ജോലി ചെയ്തു. 1987ൽ ബ്രോഡ്സ്കിക്ക് സാഹിത്യത്തിനു നൊബേൽ പുരസ്കാരം ലഭിച്ചു. 1991ൽ ഇദ്ദേഹത്തിന് യുണൈറ്റഡ് സ്റ്റേറ്റ്സ് പോയറ്റ് ലോറെറ്റ് ആയി ഇദ്ദേഹത്തെ നിയമിക്കുകയും ചെയ്തു.
അവലംബം
വർഗ്ഗം:1940-ൽ ജനിച്ചവർ വർഗ്ഗം:മേയ് 24-ന് ജനിച്ചവർ വർഗ്ഗം:1996-ൽ മരിച്ചവർ വർഗ്ഗം:ജനുവരി 28-ന് മരിച്ചവർ വർഗ്ഗം:റഷ്യൻ കവികൾ വർഗ്ഗം:അമേരിക്കൻ കവികൾ വർഗ്ഗം:സാഹിത്യത്തിനുള്ള നോബൽ സമ്മാന ജേതാക്കൾ (1976-2000)
കല്ലടക്കൊമ്പൻ
ലണ്ടനിൽനിന്നുള്ള പ്രസിദ്ധീകരണമായ ക്യൂ ബൊട്ടാണിക്കൽ ഗാർഡന്റെ ജേർണലിൽ ഇതു സംബന്ധിച്ച ലേഖനം പ്രസിദ്ധീകരിയ്ക്കപ്പെട്ടിട്ടുണ്ട്. മഹാരാഷ്ട്ര കൊലാപ്പൂർ ശിവാജി സർവകലാശാലയിലെ എസ്.ആർ.യാദവ്, ശരദ് എസ്.കമ്പളെ എന്നിവരാണ് പെരിയയിലെ ചെങ്കൽപ്പാറയിൽനിന്ന് ഇവ കണ്ടെത്തിയത്. പുണെ റിസർച്ച് ഇൻസ്റ്റിറ്റ്യൂട്ടിലെ പ്രസിദ്ധ സസ്യശാസ്ത്രജ്ഞൻ ഡോ.വി.ഡി. വാർട്ടക്കിന്റെ പേരിൽ ഈ സസ്യം അറിയപ്പെടുന്നു. കേരളത്തിൽനിന്ന് കണ്ടെത്തിയ ബ്രാക്കി സ്റ്റെൽമ വിഭാഗത്തിൽപ്പെടുന്ന രണ്ടാമത്തെ ഇനമാണിത്.
പുറത്തേക്കുള്ള കണ്ണികൾ
വർഗ്ഗം:കുറ്റിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ഭക്ഷ്യയോഗ്യമായ കിഴങ്ങുകൾ ഉള്ള സസ്യങ്ങൾ വർഗ്ഗം:കേരളത്തിൽ നിന്നും കണ്ടെത്തിയ സസ്യങ്ങൾ
ലീ റോബാക്ക്
കനേഡിയൻ ട്രേഡ് യൂണിയൻ സംഘാടകയും സാമൂഹിക പ്രവർത്തകയും സമാധാനവാദിയും ഫെമിനിസ്റ്റുമായിരുന്നു ലീ റോബാക്ക് (1903 നവംബർ 3 - 28 ഓഗസ്റ്റ് 2000). ബഹിഷ്‌കരണം, അക്രമം, വംശീയത, അനീതി എന്നിവയ്‌ക്കെതിരെ അവർ പ്രചാരണം നടത്തി. പോളിഗ്ലോട്ടും സഫ്രാജിസ്റ്റുമായ അവർ ക്യൂബെക്കിലെ ഫെമിനിസത്തിന്റെ തുടക്കക്കാരിയായിരുന്നു. ഒരു സിൻഡിക്കലിസ്റ്റും കമ്മ്യൂണിസ്റ്റും മാർക്സിസ്റ്റും ആയ അവർ മോൺട്രിയലിൽ ആദ്യത്തെ മാർക്സിസ്റ്റ് പുസ്തക സ്റ്റോർ തുറന്നു.
ആദ്യകാലങ്ങളിൽ
1903 ൽ ക്യൂബെക്കിലെ മോൺ‌ട്രിയാലിൽ ഗിൽ‌ബോൾട്ട് സ്ട്രീറ്റിൽ ഒമ്പത് മക്കളിൽ രണ്ടാമനായി ജനിച്ചു. പോളിഷ് ജൂത കുടിയേറ്റക്കാരുടെ മകളായിരുന്നു. അവരുടെ അച്ഛൻ ഒരു തയ്യൽക്കാരനായിരുന്നു. ഭാര്യ ഫാനിക്കൊപ്പം ഒരു പൊതു സ്റ്റോർ നടത്തിയിരുന്നു. റോബാക്ക് വളർന്ന പട്ടണമായ ബ്യൂപോർട്ടിലെ ഏക ജൂതന്മാർ അവർ മാത്രമായിരുന്നു. അവർ വീട്ടിൽ യദിഷ്, ബ്യൂപോർട്ട് പ്രദേശവാസികളുമായി ഫ്രഞ്ച്, സ്കൂളിൽ ഇംഗ്ലീഷ് എന്നിവ സംസാരിച്ചു. അവരുടെ കുടുംബം വായനയെയും കലയെയും വിലമതിച്ചു.
അവളുടെ കുടുംബത്തോടൊപ്പം, റോബാക്ക് 1915-ൽ മോൺ‌ട്രിയലിലേക്ക് മടങ്ങി. ബ്രിട്ടീഷ് അമേരിക്കൻ ഡൈ വർക്ക്‌സിൽ ജോലി ചെയ്യുമ്പോൾ, മോൺ‌ട്രിയൽ സമൂഹത്തിലെ വിവിധ മേഖലകൾ തമ്മിലുള്ള വ്യത്യാസങ്ങളെക്കുറിച്ച് അവർ മനസ്സിലാക്കി. അവരുടെ അടുത്ത ജോലി ഹെർ മജസ്റ്റിസ് തിയേറ്ററിലെ കാഷ്യർ ആയിരുന്നു. സാഹിത്യത്തിൽ താൽപ്പര്യമുള്ള അവർ 1926-ൽ ഗ്രെനോബിൾ സർവകലാശാലയിൽ ചേരാൻ പണം സ്വരൂപിച്ചു. ഒരു ബാച്ചിലർ ഓഫ് ആർട്‌സ് ബിരുദം നേടി. ഗ്രെനോബിളിൽ നിന്ന് മടങ്ങിയെത്തിയ അവർ ന്യൂയോർക്ക് സിറ്റിയിലെ സഹോദരിയോടൊപ്പം ചേർന്നു.
കരിയർ
1929-ൽ മെഡിക്കൽ വിദ്യാർത്ഥിയായ തന്റെ സഹോദരൻ ഹെൻറിയെ കാണാൻ അവർ ബെർലിനിലേക്ക് പോയി. അവർ ജർമ്മൻ ഭാഷ പഠിച്ചു. യൂണിവേഴ്‌സിറ്റി കോഴ്‌സുകൾ പഠിച്ചു. ക്ലാസുകൾക്കുള്ള പണം നൽകാൻ ഇംഗ്ലീഷ് പഠിപ്പിച്ചു. കമ്മ്യൂണിസത്തോടുള്ള ശക്തമായ പ്രതിബദ്ധത വികസിപ്പിച്ചുകൊണ്ട് അവർ ഇംഗ്ലണ്ടും ഇറ്റലിയും സന്ദർശിച്ചു. 1929 മെയ് 1 ന്, ബെർലിനിൽ ആയിരിക്കുമ്പോൾ, സോഷ്യലിസ്റ്റുകളാൽ വശീകരിക്കപ്പെട്ടതായി തോന്നി റോബാക്ക് കമ്മ്യൂണിസ്റ്റ് പാർട്ടി ഓഫ് ജർമ്മനിയിൽ ചേർന്നു. പക്ഷേ അവർ തങ്ങളുടെ വാക്കുകൾ പ്രവർത്തനക്ഷമമാക്കിയില്ലെന്ന് അവർ വിശ്വസിച്ചു. അതിനാൽ അവർ തന്റെ പിന്തുണ മാർക്സിസം-ലെനിനിസത്തിലേക്ക് മാറ്റി. 1988-ൽ നിക്കോൾ ലാസെല്ലുമായുള്ള അഭിമുഖത്തിൽ റോബാക്ക് പറഞ്ഞു. ഈ കാലഘട്ടത്തിലാണ് തനിക്ക് യഥാർത്ഥ രാഷ്ട്രീയബോധം ലഭിച്ചത്. 1932-ന്റെ ശരത്കാലത്തിൽ, നാസികൾ ക്രമാനുഗതമായി ശക്തി പ്രാപിച്ചതോടെ, ജൂതനും വിദേശിയും കമ്മ്യൂണിസ്റ്റുമായ റോബാക്ക്, പ്രൊഫസർമാരുടെ ഉപദേശപ്രകാരം മോൺ‌ട്രിയലിലേക്ക് മടങ്ങി. തുടർന്ന് അവർ കമ്മ്യൂണിസ്റ്റ് പാർട്ടി ഓഫ് കാനഡയിൽ ചേർന്നു. 1934-ൽ, അവർ സോവിയറ്റ് യൂണിയനിൽ ഒരു കാമുകനോടൊപ്പം ഏതാനും മാസങ്ങൾ ചെലവഴിച്ചു. യംഗ് വിമൻസ് ഹീബ്രു അസോസിയേഷനിലും അവർ പ്രവർത്തിച്ചു. 1935-ൽ അവർ മോൺട്രിയലിൽ ആദ്യത്തെ മാർക്സിസ്റ്റ് പുസ്തകശാല, ബ്ലൂറി സ്ട്രീറ്റിൽ മോഡേൺ ബുക്ക് ഷോപ്പ് സ്ഥാപിച്ചു.
തെരേസ് കാസ്‌ഗ്രെയ്‌നുമായി, 1936-ൽ ക്യൂബെക്കിൽ സ്ത്രീകളുടെ വോട്ടവകാശത്തിനായി റോബാക്ക് പോരാടി. അതേ വർഷം, ഇന്റർനാഷണൽ ലേഡീസ് ഗാർമെന്റ് വർക്കേഴ്‌സ് യൂണിയൻ, മോൺട്രിയലിൽ ILGWU സ്ഥാപിക്കുന്നതിനായി ന്യൂയോർക്കിൽ നിന്നുള്ള ഒരു മുതിർന്ന യൂണിയൻ ഓർഗനൈസർ റോസ് പെസോട്ടയെ അയച്ചു. റോബാക്ക് അവളെ സഹായിച്ചു. യദിഷ്, ഫ്രഞ്ച്, ഇംഗ്ലീഷ് ഭാഷകൾ സംസാരിക്കാനുള്ള അവളുടെ കഴിവ് കാരണം ഗാർമെന്റ് തൊഴിലാളികളെ ഒന്നിപ്പിക്കാൻ രണ്ടാമത്തേത് അതുല്യമായി സഹായിച്ചു, ഒടുവിൽ 1937-ൽ മൂന്നാഴ്ചത്തെ പണിമുടക്കിൽ ഏർപ്പെട്ടിരുന്ന 5,000 തയ്യൽ തൊഴിലാളികളെ സംഘടിപ്പിക്കാൻ സഹായിച്ചു. 1941-ൽ RCA വിക്ടറെ യൂണിയൻ ചെയ്യാൻ റോബാക്ക് സഹായിച്ചു, അവിടെ 1951 വരെ തുടർന്നു. 1943-ൽ സ്ത്രീകൾക്കുള്ള ആദ്യ യൂണിയൻ കരാർ നേടിയെങ്കിലും ഒരു യൂണിയൻ പ്രതിനിധിയാകാനോ യൂണിയൻ അധികാര ഘടനയിൽ കയറാനോ അവൾ ആഗ്രഹിച്ചില്ല.
പുറംകണ്ണികൾ
വർഗ്ഗം:1903-ൽ ജനിച്ചവർ വർഗ്ഗം:2000-ൽ മരിച്ചവർ